recursal/SuperWikiNEXT-32B huggingface dataset:
၁၉၄၅ ခုနှစ်၊ ဇူလိုင် ၁၅ ရက်နေ့၌ လူထုဂျာနယ်ကို စတင်ထုတ်ဝေခဲ့သည်။ လူထုဂျာနယ်ထုတ်ဝေပြီး ၉ လကြာ သောအခါ လူထုသတင်းစာကို ထုတ်ဝေသည်။ လူထုသတင်းစာအား စတင်ထုတ်ဝေသည့် နေ့မှာ ၁၉၄၆ ခုနှစ် ဧပြီ ၁၉ ရက်ဖြစ်သည်။ လူထုဂျာနယ် ပထမအစောင်၌ ကျွန်ုပ်တို့၏ ဂျာနယ်သည် မည်သည့်ဂိုဏ်းဂဏပါတီတို့နှင့်မှ ငွေရေးကြေးရေး၊ ဝါဒရေးတို့နှင့်ပတ်သက်၍ စပ်လျဉ်းခြင်းမရှိ၊ ကျွန်ုပ်တို့ ယုံကြည်ယူဆသည့်အတိုင်း တစ်သမတ်တည်း သွားမည်ဖြစ်ကြောင်း။ ဂျာနယ်၏ မူဝါဒနှင့် ပတ်သက်၍ ဖော်ပြခဲ့သည်။ လူထုသတင်းစာအဖြစ်ထွက်ပေါ်လာသော်လည်း လူထုဂျာနယ်အား ရပ်ပစ်ခြင်းမပြုပဲ ဆက်လက်ထုတ် ဝေသည်။ ၁၉၅၆ ခုနှစ်၌ သတင်းကော် ဂျာနယ်ပါ ကောင်းမ တစ်သမတ်တည်း သွားမည်ဖြစ်ကြောင်း။ ဂျာနယ်၏ မူဝါဒနှင့် ပတ်သက်၍ ဖော်ပြခဲ့သည်။ လူထုသတင်းစာအဖြစ် ထွက်ပေါ်လာသော်လည်း လူထုဂျာနယ်အား ရပ်ပစ်ခြင်းမပြုပဲ ဆက်လက်ထုတ် ဝေသည်။ ၁၉၅၆ ခုနှစ်၌ သတင်းကော် ဂျာနယ်ပါ ကောင်းမွန်အောင်ပြုလုပ်ရန် မလွယ်ကူသောကြောင့် လူထုဂျာ နယ်အား ရပ်ဆိုင်းခဲ့သည်။ လူထုသတင်းစာအား ၁၉၄၆ ခုနှစ် ဧပြီလ ၁၉ ရက်နေ့၌ စတင်ထုတ်ဝေခဲ့ပြီး ၁၉၆၇ ခုနှစ် ဇူလိုင်လ ၇ ရက်နေ့တွင် ရပ်စဲခြင်းခံခဲ့ရသည်။

ကိုးကား
-------

လူထုဦးလှ ကွယ်လွန်ခြင်း အမှတ်တရ စာစုများ (၁၉၉၄၊ ဩဂုတ်၊ ပထမအကြိမ်၊ ကြီးပွားရေးစာအုပ်တိုက်)
| ပိဋကတ် သုံးပုံ |
| --- |
| ဝိနယပိဋက |
| * ပါရာဇိကဏ်
* ပါစိတ်
* မဟာဝဂ်
* စူဠဝါ
* ပရိဝါ
 |
| သုတ္တန်ပိဋကတ် |
| * ဒီဃနိကာယ်
* မဇ္ဈိမနိကာယ်
* သံယုတ္တနိကာယ်
* အင်္ဂုတ္တရနိကာယ်
* ခုဒ္ဒကနိကာယ်
 |
| အဘိဓမ္မာပိဋကတ် |
| * ဓမ္မသင်္ဂဏီ
* ဝိဘင်း
* ဓာတုကထာ
* ပုဂ္ဂလပညတ်
* ကထာဝတ္ထု
* ယမိုက်
* ပဋ္ဌာန်း
 |
| * ရှု
* ပြော
* ပြင်
 |

(၃)သုတ် ရှိပါသည်။ 

ဘုရားရှင် ကောသလနိုင်ငံ ... သီတင်းသုံးနေတော်မူစဉ် ဝိဝေကနိဿိတ, ဝိရာဂနိဿိတ, နိရောဓနိဿိတ, ဝေါဿဂ္ဂ ပရိဏာမီဖြစ်အောင် အဋ္ဌိကသညာနှင့် တကွ ဗောဇ္ဈင်တစ်ပါးစီကို ပွားများအပ်, ကြိမ်ဖန်များစွာ အလေ့ အလာပြုအပ်သည်ရှိသော် များစွာသော ဖာသုဝိဟာရအကျိုးဖြစ်၏-ဟု ရဟန်းတို့အား ဘုရားရှင် အကျယ်ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးနေတော်မူစဉ် ရူပါဝစရဈာန် လေးပါးကို ရရှိခြင်း၊ အရဟတ္တဖိုလ်ကို ရရှိခြင်းဟူသော ချမ်းသာစွာ နေနိုင်ကြောင်း "ဖာသုဝိဟာရတရားငါးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

---

ဘုရားရှင် ကောသလနိုင်ငံ ... သီတင်းသုံးနေတော်မူစဉ် သီတင်းသုံး ဖေါ်တို့အပေါ်၌ မျက်မှောက်၌ဖြစ်စေ၊ မျက်ကွယ်၌ဖြစ်စေ မေတ္တာ ကာယကံ, မေတ္တာ ဝစီကံ, မေတ္တာမနောကံကို ရှေးရှုဖြစ်စေ (ပြုလုပ် ပြောဆို ပွားများခြင်း)ဖြင့် အခဏ္ဍ, အစ္ဆိဒ္ဒ, အသဗလ, အကမ္မာသ, ဘုဇိဿ, ဝိညုပသတ္ထ, အပရာမဋ္ဌ, သမာဓိ သံဝတ္တနိကသီလတို့ကို သီတင်းသုံးဖော်တို့နှင့် မျက်မှောက်, မျက်ကွယ်တို့၌ သီလအားဖြင့် တူမျှစွာနေခြင်း, သီတင်းသုံးဖော်တို့နှင့် မျက်မှောက်, မျက်ကွယ်တို့၌ အရိယ, နိယျာနိက, တက္ကရ, သမ္မာဒုက္ခက္ခယဂါမီဖြစ်သော အယူအားဖြင့် တူမျှစွာ နေခြင်းဟူသော ဖာသုဝိဟာရ-ချမ်းချမ်းသာသာနေနိုင်သော တရားငါးပါးတို့ကို ရဟန်းတို့အား ဘုရားရှင် ဟောတော်မူသည့်သုတ်။

အဋ္ဌကထာ, ဋီကာတို့၌ ဖွင့်ဆိုချက်များ ပါရှိပါသည်။

ကိုးကား
-------

1. ↑  -သံ၊၃၊၁၁၅။ သံ၊မြန်၊၃၊၁၁၈+၉။

-သံယုတ္တနိကာယ၊ မဟာဝဂ္ဂသံယုတ္တ၊ ၂-ဗောဇ္ဈင်္ဂသံယုတ္တ၊ ၇-အာနာပါနဝဂ္ဂ၊ ပဌမသုတ်။
2. ↑  -အံ၊၂၊၁၀၅။ အံ၊မြန်၊၂၊၁၂၈။ အံ၊ဋ္ဌ၊၃၊၄၀။

-အင်္ဂုတ္တရနိကာယ၊ ပဉ္စကနိပါတ၊ ၂-ဒုတိယပဏ္ဏာသက၊ (၁၀) ၅-ကကုဓဝဂ္ဂ၊ စတုတ္ထသုတ်။
3. ↑  -အံ၊၂၊၁၁၆။ အံ၊မြန်၊၂၊၁၄၃။ အံ၊ဋ္ဌ၊၃၊၄၃-၄။ အံ၊ဋီ၊၃၊၃၉-၄၀။

-အင်္ဂုတ္တရနိကာယ၊ ပဉ္စကနိပါတ၊ ၃-တတိယပဏ္ဏာသက၊ (၁၁)၁-ဖာသုဝိဟာရဝဂ္ဂ၊ ပဉ္စမသုတ်။
4. ↑  ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် **တိပိဋကသူစိကျမ်း** နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် **တိပိဋက သုတ္တသူစိ ဝိဘာဝိနီ**
ဦးကျော်မြင့်ကို ရုံးထုတ်လာစဉ် (VOA News)
ဦးကျော်မြင့် (ခေါ်) မိုက်ကယ်ကျော်မြင့် (ခေါ်) မိုက်ကယ်ဟွားဟူသည် စီးပွားရေးသမားအဖြစ်မှ ယခုဖျက်သိမ်းခံရလိုက်ပြီဖြစ်သည့် နှင်းဆီပါတီ (UDP) ၏ ဥက္ကဋ္ဌ အဖြစ် အသွင်ပြောင်းလာသူဖြစ်သည်။

အစောပိုင်းဘဝ
------------

ဦးကျော်မြင့်သည် ၁၉၆၈ နောက်ပိုင်းတွင် ဗမာပြည်ကွန်မြူနစ်ပါတီ (ဗကသ) ထဲသို့ တရုတ်နိုင်ငံဘက်မှ ဝင်ရောက်လာသူများထဲမှ တစ်ဦးဖြစ်သည်။ ဗကပ အရှေ့မြောက်စစ်ဒေသ စစ်ဒေသမှူး ရဲဘော်ဇော်မိုင်၏ သမီးနှင့် လက်ထပ်ခဲ့သည်။

၁၉၉၀ နှစ်များတွင် ဝ လက်နက်ကိုင်အဖွဲ့သည် စစ်အစိုးရနှင့် ငြိမ်းချမ်းရေး ရယူပြီးနောက် ရန်ကုန်မြို့ပေါ်တွင် စီးပွားရေးလုပ်ငန်းများ၊ ကုမ္ပဏီများ တရားဝင် တည်ထောင် လုပ်ကိုင်သည်။ ယင်းတို့အနက်တစ်ခုမှာ မြန်မာကျုံယွမ်ကုမ္ပဏီဖြစ်ပြီး ဥက္ကဋ္ဌမှာ ထိုစဉ်က ဝတပ်ဖွဲ့၏ စီးပွားရေးတာဝန်ခံ ဦးကျော်မြင့် ဖြစ်သည်။ ၁၉၉၈ တွင် မြန်မာကျုံယွမ်ကုမ္ပဏီကို ငွေကြေးမသမာမှုဖြင့် အရေးယူခံရပြီး ဦးကျော်မြင့် ထောင် ၉ နှစ်ကျသည်။ မန္တလေး အိုးဘိုထောင်တွင် ထောင်ကျပြီး တစ်နှစ်ခန့်အကြာတွင် နာမကျန်းဖြစ်သည်ဆိုကာ မန္တလေးပြည်သူ့ဆေးရုံကြီး၌ တက်ရောက်ကုသနေစဉ် ထွက်ပြေးလွတ်မြောက်သွားသည်။

နိုင်ငံရေးခိုလှုံခြင်း
----------------------

ဆေးရုံမှထွက်ပြေးပြီး ဘုန်းကြီးအသွင်ဖြင့် ထိုင်းကို ရောက်သွားသည်။ ထိုင်းနိုင်ငံမှတစ်ဆင့် အမေရိကန်သံရုံးနှင့်ချိတ်ဆက်ကာ မိသားစုနှင့်တကွ အမေရိကန်နိုင်ငံတွင် နိုင်ငံရေးခိုလှုံခွင့် ရရှိခဲ့သည်။ အမေရိကန်မှ ထပ်မံ၍ ကနေဒါတွင်လည်း နိုင်ငံရေးခိုလှုံခွင့်ရရှိကာ အခြေချခဲ့သည်။

ကနေဒါနိုင်ငံတွင် တရုတ်အစိုးရကို သစ်ပင်ပျိုးပင်များ ရောင်းချသည့် Maple Leaf Reforestation ကုမ္ပဏီတွင် ဥက္ကဋ္ဌနှင့် ဒါရိုက်တာအဖြစ် ထမ်းဆောင်ခဲ့သည်။ ကုမ္ပဏီ၏ အတွင်းသတင်းများကို အသုံးချကာ ရှယ်ယာများကို လက်သိပ်ထိုးဝယ်ယူခဲ့သဖြင့် ကနေဒါနိုင်ငံ ဗန်ကူးဗားမြို့ရှိ ရင်းနှီးမြုပ်နှံမှုဈေးကွက် ထိန်းချုပ်မှုဆိုင်ရာ ဗြိတိသျှကိုလံဘီယာကော်မရှင် BCSC က ဒဏ်ကြေးငွေပေးဆောင်စေခဲ့ပြီး၊ ငွေကြေးအရောင်းအဝယ်ဈေးကွက်တွင် ဝင်ရောက်ကစားခြင်းမှ ပိတ်ပင်အရေးယူခြင်း ခံရသည်။

နှင်းဆီပါတီခေါင်းဆောင်ဘဝ
------------------------

၂၀၀၇ တွင် နှင်းဆီပါတီကို ကနေဒါနိုင်ငံတွင် စတင်ထူထောင်ပြီး မြန်မာနိုင်ငံ၏ ၂၀၁၀ ရွေးကောက်ပွဲတွင် တရားဝင်မှတ်ပုံတင်ခဲ့သည်။ ၂၀၁၃ ခုနှစ်တွင် တရုတ်နယ်စပ်မှတစ်ဆင့် မြန်မာပြည်သို့ ပြန်ဝင်လာခဲ့ပြီး နှင်းဆီပါတီ၏ ဥက္ကဋ္ဌနေရာကို လွှဲပြောင်းရယူခဲ့သည်။ မြန်မာနောင်း သတင်းဌာနက ဦးကျော်မြင့်အကြောင်း ဖော်ထုတ်ရေးသားပြီးနောက် ၂၀၂၀ စက်တင်ဘာ ၂၉ တွင် ရဲတပ်ဖွဲ့က ဖမ်းဆီးခဲ့သည်။ နိုဝင်ဘာ၁၂ တွင် ထောင်ပြေးမှုဖြင့် ထောင်ဒဏ် ၂ နှစ် ချမှတ်ခံရပြီး အခြားအမှုများအတွက်လည်း တရားရင်ဆိုင်နေဆဲ ဖြစ်သည်။

ကိုးကား
-------

1. ↑  မြန်မာပြည်၏ လျှို့ဝှက်နက်နဲသော နိုင်ငံရေးပါတီဥက္ကဋ္ဌ
2. ↑  နှင်းဆီပါတီဥက္ကဋ္ဌပြဿနာနောက်ကွယ်မှာ ဘာတွေရှိနေနိုင်သလဲ
3. ↑  နှင်းဆီပါတီဥက္ကဋ္ဌ ဦးကျော်မြင့်ကို ဖမ်းဆီးလိုက်ပြီ
4. ↑  နှင်းဆီပါတီဥက္ကဋ္ဌ ဦးကျော်မြင့်ကို ထောင်ပြေးမှုဖြင့် ထောင် ၂ နှစ် ချမှတ်
အောင်လူဆီးတမ်းကစားနည်းသည် ရခိုင်ရိုးရာကစားနည်း တစ်မျိုးဖြစ်သည်။ ဤကစားနည်းမှာ ဒိုးကစား နည်းကဲ့သို့ပင် အမျိုးသမီး အပျိုအရွယ်များ အုပ်စုနှစ်စုဖွဲ့၍ ကစားရသောနည်းဖြစ်သည်။ တစ်အုပ်စုလျှင် အနည်းဆုံး (၃)ဦးမှ အထက် ကစားနိုင်သည်။ ကစားခြင်းကို လသာသည့်ညများတွင် လမ်းမပေါ်၌ လည်းကောင်း၊ မြေညီသော တလင်းပြင် မြေကွက်လပ်များတွင်လည်းကောင်း ကစားလေ့ရှိသည်။

ကစားမည့် စည်းတန်းများကို ရေဖြင့်ဖြစ်စေ၊ ထုံးဖြင့်ဖြစ်စေ စည်းတားရသည်။ ဥပမာ- တစ်ဘက်တွင် ငါးယောက်ကစားမည်ဆိုပါက စည်းငါးကြောင်း တားရသည်။ ဘောင် စည်းနှစ်ခုကိုလည်း ထိပ်မှအဆုံးအထိ အူကြောင်းထားရသည်။ ပထမဆုံးစည်းကို "ထိပ်စည်း"ဟုခေါ်၍ ဒုတိယစည်းကို "ဂုတ်စည်း"ဟုခေါ် သည်။ ရှေ့ဆုံးစည်းနှင့် ဂုတ်စည်းကြားတွင် ကြက်လျှာသဏ္ဌာန်ပုံဖော်၍ ထိပ်စည်းမှတားသော လူလိုက်နိုင် ရန် ပြုလုပ်ထားရသည်။ အုပ်စုတစ်ဘက်စီတွင် ခေါင်းဆောင် တစ်ဦးစီထား၍ "ဂေါင်ကြီး"ဟု ခေါ်သည်။ မိမိ၏ အုပ်စုအနိုင်ရရေးအတွက် ဂေါင်သူကြီးတွင် တာဝန်အရှိဆုံးဖြစ်သည်။

ကစားသောအုပ်စု (၂)စုတွင် အုပ်စုတစ်စုက ဆီးလှည့်ကျလျှင် ကျန်တစ်အုပ်စုက တာဝင်လှည့်ကျသည်။ ဆီးလှည့်ကျသော အုပ်စုကစည်းတွင် စောင့်၍ ဝင်လှည့်ကျသူများ စည်းသို့ ကျော်ဝင်လျှင် ဖမ်းရသည်။ ဆီးလှည့်ကျသော အဖွဲ့၌ ဂေါင်သူကြီးသည် ထိပ်စည်း၌ စောင့်ကာ ကြက်လျှာသဏ္ဌာန် စည်းလည်းကောင်း၊ အူကြောင်းတလျောက် စည်းလည်းကောင်း စောင့်၍ ဖမ်းရသည်။ ကျန်လူများက မိမိတာဝန်ကျသောစည်း တွင် စောင့်၍ ဝင်လာသူတို့ကိုဖမ်းရသည်။ ဆီးသူက ဝင်လာသူကို မိမိ၏စည်းမှနေ၍ လှမ်းပြီး ဖမ်းနိုင်-မဖမ်းနိုင်ကို မကစာမီကပင် အုပ်စုနှစ်ခုကို သဘောတူညီမှု ယူထားရသည်။ ယင်းသဘောတူညီမှုအရ လက်လှမ်း၍ ဖမ်းနိုင်လျှင် လက်လှမ်း၍ ဖမ်းပြီး၊ လက်လှမ်း၍ မဖမ်းနိုင်လျှင် မိမိစောင့်သော စည်းကိုကျော်နေသော အချိန်၌ ဖမ်းရသည်။ အကယ်၍ စည်းတစ်ခုခုတွင် ဝင်သူတစ်ဦးဦးကို ဆီးသူက ဖမ်းမိလျှင် ဝင်သောသူအဖွဲ့သေ၍ ယင်းတို့ကတပြန် ဆီးပြီး ကျန်အဖွဲ့က ဝင်ရသည်။

အောင်လူဆီးတမ်းကစားရာ၌ စည်းကမ်း သတ်မှတ်ချက်ရှိသည်။ ဘေးနှစ်ဘက်တွင်ထားသော စည်းကိုကျော်လွန်၍ မဝင်ရ။ အကယ်၍ ဘေးစည်းများကိုကျော်လျှင် "ထမင်းရေပူလောင်သည်"ဟု ခေါ်၍ ယင်းအဖွဲ့တစ်ဖွဲ့လုံး ဆီးသူအဖြစ် ပြန်လုပ်ရသည်။

ဝင်သူတစ်ဦးဦးသည် စည်းတစ်ခုကို ကျော်ဝင်ပြီးနောက် ပြန်မထွက်ရ။ ထိပ်စည်းမှ ပိတ်စည်းအ ထိ ကျော်အောင်ဝင်ပြီးမှ ပြန်လှည့်ပြီး ပိတ်စည်းမှ ထိပ်စည်းကို ကျော်အောင် ဝင်ရသည်။ အကယ်၍ ထိပ်စည်းကို ကျော်ဝင်ပြီးနောက် ဂုတ်စည်းကို မကျော်ခဲ့ဘဲ ထိပ်စည်းမှ နောက်သို့ ပြန်ထွက်ပါမူ "အူပြန်လည်သည်"ဟု ခေါ်၍ တစ်ဖွဲ့လုံးသေသည်။ နောက်ဆုံးစည်းကို အောင်မြင်ခဲ့ပြီး ပြန်ထွက်လာသောသူကို "ပြန်လူ"ဟု ခေါ်သည်။

ကစားရာ၌ မိမိအုပ်စုဝင်လှည့်တွင် တစ်ဦးဦးကို ဖမ်းမိပါက ဝင်သူ တစ်ဖွဲ့လုံးသေသည်ဟု ယူဆကာ ဆီးလှည့်ပြန်လုပ်ရသည်။ ဝင်သူတစ်ဦးဦးသည် ထိပ်စည်းမှ ပိတ်စည်းအထိ တောက်လျှောက် အဖမ်း မခံရဘဲ ဝင်သွားနိုင်ပြီး ပြန်လှည့်လာလျှင် "ပြန်လူလာဗျာ"ဟု အော်၍ ပြန်လူကို မလွတ်အောင် ဖမ်းတတ်ကြ သည်။ ယင်းပြန်လူသည် ထိပ်စည်းကို ပြန်လည်၍ ကျော်လွန်အောင်မြင်လျှင် "အောင်လူ"ဟု ဟစ်အော်၍ ထွက်ရသည်။ အောင်လျှင် တစ်ပွဲနိုင်ပြီ ဖြစ်သည်။

ယင်းကဲ့သို့ ကစားကြ၍ အုပ်စုတစ်ဖွဲ့က အနိုင်ရလျှင် နိုင်သူကရှုံးသူကို လှောင်ပြောင်၍ စကားစစ်ထိုးကြ သည်။ "တစ်ပွဲတင် ကြောင်မလင်၊ ပတ်စာထိုး ဂြိုးမလင်" စသည်ဖြင့် တစ်ဘက်သား မခံချင်အောင် စ,တတ်ကြသည်။ အောင်လူဆီးတမ်းကစားပွဲနှင့် ဒိုးကစားပွဲများသည် လူအများ စည်ကားစွာ လာရောက် ကြည့်ရှု အားပေးကြသည့် ဒေသလိုက်၊ ကျေးလက်ကစားပွဲများ ဖြစ်ကြပေသည်။

ကိုးကား
-------

1. ↑  ရခိုင်သမိုင်းအလင်းပြကျမ်း

ကဏ္ဍ:မြန်မာ့ ရိုးရာ ကစားနည်း
**Death 'n' roll** သည် death metal ၏ မျိုးခွဲတစ်မျိုးဖြစ်ပြီး hard rock ၏ အစိတ်အပိုင်းများဖြစ်သည်။ အောင်မြင်သည့် အကျိုးဆက်မှာ မာန်ဖီသံသည့် သီဆိုပုံနှင့် distorted detune guitar riffingများနှင့် ပေါင်းစပ်ထားပြီ ၁၉၇၀ hard rockနှင့် heavy metal မှ အစိတ်အပိုင်းများနှင့် ပေါင်းစပ်ထားသည်။ သတိပြုဖွယ်ကောင်းသော ဥပမာများမှာ Entombed, Gorefestနှင့် The Cumshots တီးဝိုင်းတို့ဖြစ်သည်။

သမိုင်းကြောင်း အစမူလ
--------------------

Entombed ၏ Wolverine Blues ထွက်ပြီးနောက် ဤတီးဝိုင်းသည် death 'n' roll နှင့် ဆက်စပ်လာသည်။ အခြားမှတ်သားဖွယ်ရာမှာ Gorefest ၏ ၁၉၉၆ album "Soul Survivor" ဖြစ်သည်။ ထိုနှစ်အတွင်းတွင် တီးဝိုင်းဖြင့် club tour များဖွဲ့စည်းခဲ့သည်။ Gorefest သည် AC/DC, Black Sabbath, Deep purple တို့၏သီချင်းများကို တီးခတ်ခဲ့သည်။ နောက်ပိုင်းတွင် နယ်သာလန်မှ Thin Lizzy တီးဝိုင်းပေါ်ထွက်လာခဲ့သည်။

ဆင်ခြင်သုံးသပ်ချက်
------------------

အင်တာဗျူးများတွင် death 'n' roll အမျိုးအမည်ပါဝင်ပြီးနောက်Entombed တီးဝိုင်းမှာ L G Petrov ရေးသားဖော်ပြခဲ့သည်မှာ "Entombed တီးဝိုင်း၏ ဂီတကို လူတွေက death 'n' roll ဟုမြင်လျှင် death 'n' roll ဖြစ်ပါလိမ့်မည်။ ဒါပေမယ့် ကျွန်တော်တို့ သီချင်းရေးတဲ့အချိန်မှာ သီးခြားပုံစံဖြစ်ဖို့ မစဉ်းစားပါဘူး" ဟုဆိုသည်။

Death metalနှင့် rock 'n' roll ရောနှောမှုနှင့်ပတ်သက်၍ Gorefest မှ Frank Harthoorn တုံပြန်သည်မှာ "လူတိုင်းဟာ death 'n' roll နှင့်ပတ်သက်၍ ထုတ်ဖော်ပြောကြားချိန်တွင် ကျွန်တော်က ဒါဟာ metal ပါပဲ။ ကျွန်တော်တစ်ခြားတီးဝိုင်များမှ လွှမ်းမိုးမှုများကို မယုံကြည်ပါဘူး" ဟု ဆိုသည်။

  


| * ရှု
* ပြော
* ပြင်
ဟဲဗီးမက်တယ်လ် |
| --- |
| အမျိုးအစားကွဲများ | 
* Alternative metal
* Avant-garde metal
* Black metal
* Blackgaze
* Cello metal
* Celtic metal
* Christian metal
* Crossover thrash
* Crust punk
* Dark metal
* Deathgrind
* Death metal
* Death 'n' roll
* Deathcore
* Death-doom
* Djent
* Doom metal
* Drone metal
* Extreme metal
* Folk metal
* Funk metal
* Glam metal
* Goregrind
* Gothic metal
* Grindcore
* Groove metal
* Industrial metal
* Latin metal
* Mathcore
* Medieval metal
* Melodic death metal
* Melodic metalcore
* Metalcore
* National Socialist black metal
* Neoclassical metal
* Nu metal
* Pagan metal
* Pirate metal
* Pornogrind
* Post-metal
* Power metal
* Progressive metal
* Rap metal
* Red and Anarchist black metal
* Sludge metal
* Speed metal
* Stoner metal
* Symphonic black metal
* Symphonic metal
* Technical death metal
* Thrash metal
* Traditional heavy metal
* Unblack metal
* Viking metal

 |
အာရပ်စော်ဘွားများ ပြည်ထောင်စု ဒူဘိုင်းမြို့ ရှိ ဘာ့ဂျ်ခါလီဖာ မိုးမျှော်တိုက်သည် ၂၀၁၀ ခုနှစ်မှစ၍ ကမ္ဘာပေါ်တွင် အမြင့်ဆုံး မိုးမျှော်တိုက် ဖြစ်ခဲ့ပြီး အမြင့် ၈၂၉.၈ မီတာ ရှိသည်။
**မိုးမျှော်တိုက်**ဆိုသည်မှာ မြင့်မားပြီး လူနေနိုင်သော အဆောက်အဦးများ ဖြစ်ပြီး အထပ် ၄၀ ထက်မက ပို၍ မြင့်မားကာ ရုံးခန်းများ၊ စီးပွားရေး လုပ်ငန်းများ နှင့် လူနေထိုင်ရန် တို့ အတွက် အသုံးပြုလေ့ ရှိကြသည်။ မိုးမျှော်တိုက်များကို အထပ်မြင့် တိုက်များဟုလည်း ခေါ်လေ့ ရှိကြပြီး ပုံမှန်အားဖြင့် ၄၉၂ပေ (၁၅၀မီတာ) ထက်မြင့်သော တိုက်များကို မိုးမျှော်တိုက်ဟု ခေါ်လေ့ ရှိကြသည်။ ၉၈၄ ပေ(၃၀၀ မီတာ) ထက်မြင့်သော တိုက်များကို စူပါတောလ် ဟု ခေါ်လေ့ ရှိကြပြီး ၁,၉၆၉ပေ (၆၀၀ မီတာ) ထက်မြင့်သော တိုက်များကို မက်ဂါတောလ်ဟု ခေါ်လေ့ ရှိကြသည်။

မိုးမျှော်တိုက်များတွင် တူညီသော အချက်တစ်ခုမှာ ရေခံနံရံ များကို ထောက်ပံ့ထားသော စတီးလ်ဘောင်များ ရှိခြင်းပင် ဖြစ်သည်။ ထိုရေခံနံရံများမှာ အောက်ဘက်ရှိ ဘောင်မှ ထမ်းထားသလို အပေါ်ဘက်ရှိ ဘောင်မှလည်း ချိတ်ဆွဲထားပြီး သမားရိုးကျ ဆောက်လုပ်ရေး လုပ်ငန်းများမှ ဝန်ကို ထမ်းထားသော နံရံများကဲ့သို့ မဟုတ်ပေ။ အချို့သော အစောပိုင်း ဆောက်လုပ်ခဲ့သော မိုးမျှော်တိုက်များတွင် သံကူ ကွန်ကရစ်ဖြင့် ဆောက်လုပ်ထားသော နံရံများထက် ပို၍ မြင့်သော ဝန်ကို ထမ်းနိုင်သည့် နံရံများကို ဆောက်လုပ်နိုင်ရန် အတွက် စတီးကိုင်းများကို အသုံးပြုကြသည်။ ယနေ့ခေတ် မိုးမျှော်တိုက်များတွင် ဝန်ကို ထမ်းသည့် နံရံများဖြင့် မဆောက်လုပ်တော့ဘဲ စတီးကိုင်းနှင့် ရေခံနံရံများကို သုံး၍ ကျယ်ပြန့်သော ပြတင်းပေါက်များကို တပ်ဆင် အသုံးပြုလေ့ ရှိကြသည်။ သို့သော်လည်း မိုးမျှော်တိုက်များတွင် သမာရိုးကျ နံရံများကဲ့သို့ နံရံများနှင့် ပြတင်းပေါက် အသေးများလည်း ရှိနိုင်သည်။ ခေတ်သစ် မိုးပျံတိုက်များကို ပြွန်ပုံသဏ္ဍန် ဆောက်လုပ်ကြပြီး အခွံသက်သက်ဖြစ်သော ဒုလုံးရှည်ကဲ့သို့ ဖြစ်သဖြင့် လေတိုက်ခြင်း၊ ငလျင်လှုင်ခြင်းစသော ဘေးတိုက်ဝန်များကို ခံနိုင်စေရန် အတွက် ပြုလုပ်ထားသည်။ ပိုမို၍ ရှည်သွယ်သော ပုံစံဖြစ်ရန်၊ လေတိုက်ခြင်း ခံရသော နေရာ နည်းစေရန် နှင့် မြေပြင်ပေါ်သို့ နေ့အလင်းရောင် ပိုမို၍ ကျဆင်းနိုင်စေရန် မိုးမျှော်တိုက် အများစုမှာ လှေကားထစ် သဏ္ဍန် ဆောက်လုပ်လေ့ ရှိကြသည်။

ကိုးကား
-------

1. ↑  The Tallest 20 in 2020: Entering the Era of the Megatall။ CTBUH (8 December 2011)။ 23 June 2012 တွင် မူရင်းအား မော်ကွန်းတင်ပြီး။  19 October 2012 တွင် ပြန်စစ်ပြီး။
ကိုဩဒိနိတ်: 29°27′13″N 30°34′51″E﻿ / ﻿29.45361°N 30.58083°E﻿ / 29.45361; 30.58083

Survey of the Moeris Basin from the late nineteenth century
**မိုးရစ်ကန်** သည် အီဂျစ်နိုင်ငံ၊ ကိုင်ရိုမြို့၏ အနောက်တောင်ဘက် ၈၀ ကီလိုမီတာ (၅၀ မိုင်) အကွာရှိ ဖိုင်ယမ်အိုအေစစ်၏ အနောက်မြောက်ဘက်ရှိ ရှေးကျသည့်ကန်တစ်ခု ဖြစ်သည်။ ဤကန်သည် ကြည်လင်သန့်ရှင်းသည့် ကန်တစ်ကန် ဖြစ်သည်။ ကန်၏ ဧရိယာသည် ၁၂၇၀ စတုရန်းကီလိုမီတာ (၄၉၀ စတုရန်းမိုင်) မှသည် ၁၇၀၀ စတုရန်းကီလိုမီတာ (၆၅၆ စတုရန်းမိုင်) အကြား ပြောင်းလဲမှု ရှိသည်။ 

ဤကန်သည် ယခုအချိန်တွင် သေးငယ်သည့် ဆားကန်တစ်ခုအဖြစ် တည်ရှိကာ ၎င်းကို Birket Qarun ဟု ခေါ်ကြသည်။ ကန်၏ မျက်နှာပြင်သည် ပင်လယ်ရေမျက်နှာပြင်အောက် ၄၃ မီတာ (၁၄၀ ပေ) တွင် တည်ရှိသည်။ ၎င်းသည် ၂၀၂ စတုရန်းကီလိုမီတာခန့် (၇၈ စတုရန်းမိုင်) ရှိသည်။ ကန်နှင့် ပတ်ဝန်းကျင်ရှိဒေသကို ၂၀၁၂ ခုနှစ်ကတည်း ထိန်းသိမ်းစောင့်ရှောက်ရမည့် စိုစွတ်နယ်မြေအဖြစ် သတ်မှတ်ခဲ့သည်။

ဤကန်တွင် Tilapia နှင့် အခြားဒေသငါးမျိုးများ နေထိုင်ရာ ဖြစ်သည်။ ထိုဒေသတွင် နို့တိုက်သတ္တဝါဖြစ်သည့် Moeritherium ကို တွေ့ရသည်။

သမိုင်းကြောင်း
--------------

Map of ancient lake Moeris, the shaded part shows the land reclaimed by the kings of the Twelfth Dynasty
Boats at the Lake Qarun, 2003

ပြင်ပလင့်များ
-------------

ကိုးကား
-------

1. 1 2  Lake Qarun Protected Area။  25 April 2018 တွင် ပြန်စစ်ပြီး။
2. ↑  Lake Moeris။  2018-08-14 တွင် ပြန်စစ်ပြီး။
**လားလ်ဒူအောမာ** (မှာရ်- Lalduhoma၊ မီဇို- Lalduhâwma) သည် အိန္ဒိယနိုင်ငံရေးသမားတစ်ဦးဖြစ်ပြီး မီဇိုရမ်ပြည်နယ်မှ အိန္ဒိယရဲအရာရှိဟောင်းတစ်ဦးဖြစ်သည်။ ဝန်ကြီးချုပ် ဣန္ဒီရာဂန္ဒီ ရာထူးမှ နုတ်ထွက်ပြီး ၁၉၈၄ ခုနှစ်တွင် မီဇိုရမ်ပြည်နယ်မှ လောကသဘာအမတ်အဖြစ် ရွေးချယ်ခံခဲ့ရသည်။ ၎င်းသည် အိန္ဒိယအမျိုးသားကွန်ဂရက်မှ နုတ်ထွက်ခဲ့ပြီး ၎င်းသည် ပါလီမန်မှ အရည်အချင်းပြည့်မီသူအဖြစ် ရွေးချယ်ခံခဲ့ရသည်။ အိန္ဒိယနိုင်ငံတွင် ဘက်ပြောင်းမှု ဆန့်ကျင်ရေး ဥပဒေဖြင့် ရာထူးမှ ဆင်းရမည့် ပထမဆုံး လွှတ်တော်အမတ် ဖြစ်လာခဲ့သည်။ 

လားလ်ဒူအောမာသည် မီဇိုရမ်ပြည်နယ် ဒေသဆိုင်ရာ နိုင်ငံရေး ပါတီတစ်ခုဖြစ်သည့် ဇီုရမ်အမျိုးသားရေးဝါဒီပါတီ၏ တည်ထောင်သူနှင့် ဥက္ကဋ္ဌဖြစ်သည်။ ၎င်း၏ပါတီသည် ၂၀၁၈ ခုနှစ် မီဇိုရမ်ဥပဒေပြုလွှတ်တော် ရွေးကောက်ပွဲတွင် ပထမဆုံး ဝန်ကြီးချုပ်အဖြစ် ရွေးချယ်ခံခဲ့ရသော ညွန့်ပေါင်းပါတီ ဇိုရမ်ပြည်သူ့လှုပ်ရှားမှုပါတီတွင် ပါဝင်ခဲ့သည်။  သူသည် Aizawl West I နှင့် Serchhip မဲဆန္ဒနယ်များမှ ရွေးချယ်ခံရပြီး Serchhip ကို ကိုယ်စားပြုရန် ရွေးချယ်ခဲ့သည်။ ဥပဒေပြုလွှတ်တော်၏ အတိုက်အခံခေါင်းဆောင်အဖြစ် တာဝန်ထမ်းဆောင်နေစဉ်အတွင်း ၎င်းသည် အိန္ဒိယနိုင်ငံ၏ ပြည်နယ်ဥပဒေပြုလွှတ်တော်များတွင် ပထမဆုံးသော အမှုဖြစ်လာစေရန် 2020 ခုနှစ်တွင် ဘက်ပြောင်းခြင်းဆန့်ကျင်ရေးဥပဒေကို ချိုးဖောက်မှု ဖြင့် ဥပဒေပြုလွှတ်တော်အဖွဲ့ဝင်အဖြစ် အရည်အချင်းမပြည့်မီခဲ့သည်။  သူသည် 2021 ခုနှစ် ကြားဖြတ်ရွေးကောက်ပွဲတွင် တူညီသော Serchhip မဲဆန္ဒနယ်မှ ပြန်လည်အရွေးခံရသည်။ 

1. ↑  Ex IPS officer-in-charge of former PM Indira Gandhi's security disqualified as Independent MLA (in en) (2020-11-27)။  2021-02-05 တွင် ပြန်စစ်ပြီး။
2. ↑  ToMZ။ ZPM Chief Ministerial Candidate Pu Lalduhawman Zahthlak A Ti။  2021-02-05 တွင် ပြန်စစ်ပြီး။
3. ↑   
You must specify ***archiveurl=*** and ***archivedate=** when using {{cite news}}. Available parameters:*
တမ်းပလိတ်:Cite news/doc/parameterlist
Karmakar။ "Mizoram Assembly Speaker disqualifies Zoram People's Movement MLA Lalduhoma" (in en-IN)၊ 2020-11-27။ Archived from the original on 2021-02-05။
4. ↑  PTI (2021-05-02)။ Mizoram's opposition party ZPM wins Serchip assembly bypoll (in en-US)။  2021-05-03 တွင် ပြန်စစ်ပြီး။
ကျောက်စရစ်မြို့ဟောင်းသည် ဟံသာဝတီ (၃၂)မြို့စာရင်း၌ ပါဝင်သည့် မြို့ဟောင်းတစ်ခု ဖြစ်သည်။ စစ်တမ်းများ၌လည်းတွေ့ရသည်။ ရန်ကုန်-မန္တလေးကားလမ်းနှင့် မီးရထားလမ်းပေါ်ရှိ ကျောက်တံခါးမြို့၏ အရှေ့ဘက် (၃)မိုင်ကျော်ခန့် စစ်တောင်းမြစ်၏အနောက်ဘက်ကမ်းပေါ်တွင် တည်ရှိသည့် မြို့ဟောင်းတစ်မြို့ဖြစ်သည်။

တည်နေရာ
-------

ကျောက်စရစ်မြို့ဟောင်းသည် မြောက်လတ္တီတွဒ် ၁၈ ဒီဂရီ ၁၀ မိနစ် သာသာခန့်နှင့် အရှေ့လောင်ဂျီတွဒ် ၉၆ ဒီဂရီ ၄၄မိနစ်ခန့်တွင် တည်ရှိသည်။ စစ်တောင်းမြစ်၏ အရှေ့ဘက်ကမ်း တွင် ယခုလက်ရှိ ကျောက်စရစ်ရွာရှိပြီး ၎င်းနှင့် မျက်နှာချင်းဆိုင် စစ်တောင်းမြစ်၏ အနောက်ဘက် ကမ်းတွင် ကျောက်စရစ်မြို့ဟောင်းတည်ရှိခြင်းဖြစ်သည်။

ပုံသဏ္ဌာန်
----------

ကျောက်စရစ်မြို့ဟောင်းသည် စတုဂံပုံသဏ္ဌာန်ရှိသည့် မြို့ဟောင်းတစ်ခုပင်ဖြစ်သည်။ သို့ရာတွင် မြို့ထောင့်များမှာ ကွေးဝိုင်းဝိုင်းသဏ္ဌာန်ရှိသည်။ အရှေ့ဘက်တွင် စစ်တောင်းမြစ်ကို မြှောင်လျက်ရှိသည်။ မြို့ဟောင်း၏အတွင်းအပြင်တွင် လယ်ယာမြေများနှင့် ပြည့်လျက်ရှိလေပြီ။ ပို၍ စတုဂံကျသဖြင့် မြို့ရိုးအလျားသည်တစ်ဖက်လျှင် မီတာ(၄၀ဝ)ကျော်ခန့်စီမျှ ရှိသည်ကိုတွေ့ရ၏။ ဧရိယာပမာဏအားဖြင့် ဧက (၄၀)ခန့် (၁၆-ဟက်တာ)မျှရှိပေသည်။

မြို့ဟောင်းအတွင်းဖက်အပြင်ဖက်နေရာအနှံ့၊ လယ်ယာမြေများဖြင့်ပြည့်လျက်ရှိလေပြီ။ မြို့ရိုး ရာများကို မြင်တွေ့ဖတ်ရှုနိုင်စေကာမူ ကျုံးရာများမူကား ကောင်းစွာမတွေ့မြင်နိုင်တော့ချေ။ မြောက် ဘက်မြို့ရိုး၏ အနောက်ဘက်ပိုင်းရှိ ကျုံးရာမှ တွေ့မြင်ရသေးသော်လည်း ကျန်နေရာများ၌ ကျုံးရာ များကို ကောင်းစွာမတွေ့နိုင်တော့ပြီ။ အနောက်တောင်ဘက်မြို့ရိုးနေရာတွင် မြို့ရိုးကိုသုံးပုံတစ်ပုံ ကျော်ကျော်မျှ ဖြိုဖျက်ပြီး လယ်မြေများကို တိုးချဲ့ထားပြီး၊ ထိုနေရာသည် မြေပြင်နှင့် တပြေးညီလျက် ရှိချေပြီ။ မြို့၏အတွင်းဖက်အနောက်တောင်ဘက်ပိုင်းတွင် ရေဝပ်သည့်အခြေအနေမျိုးရှိသည်။

ပွန်းတီးမှု
-----------

ကျောက်စရစ်မြို့ဟောင်းမြို့ရိုးများမှာ များစွာပွန်းတီးနိမ့်လျောခဲ့ပြီ။ အရှေ့မြို့ရိုးဘက်မှ တစ်ပါး တခြားဖက်၌ ကျုံးများရှိခဲ့ဖူးမည့် ဖြစ်သော်လည်း ယခုအခါထင်ထင်ရှားမရှိတော့ချေ။ မြောက်ဘက်မြို့ရိုးတစ်လျှောက်တွင်ကား ကျုံးရာကို ဓာတ်ပုံထဲ၌ ဖတ်ရှုတွေ့ရှိနိုင်သေး၏။ အနောက် ဘက်တွင်မူကျုံးများ လယ်ယာဖော်ထုတ်ရာတွင် ပါဝင်ကုန်ပြီ ဖြစ်သည်။ အနောက်ဘက်မြို့ရိုး မြောက်ဘက်ပိုင်းအနည်းငယ်မျှသာ ကျုံးရာလိုလို နေရာများတွေ့တော့သည်။

စတုဂံပုံသဏ္ဌာန်ရှိ ကျောက်စရစ်မြို့ဟောင်းကလေးကိုလည်း ထိန်းသိမ်းစောင့်ရှောက်ထား သင့်သည်။ ဟံသာဝတီ ၃၂ မြို့စာရင်းဝင်ဖြစ်နေသေးသည်ကိုလည်း သတိမူသင့်ပေသည်။

ကိုးကား
-------
**အင်ဖိုမြန်မာယူနီဗာစတီ** (အင်္ဂလိပ်: Info Myanmar University; အတိုကောက် **IMU**) သည် ရန်ကုန်မြို့၊ မြန်မာနိုင်ငံတွင် တည်ရှိသည့် ပုဂ္ဂလိကတက္ကသိုလ် တစ်ခု ဖြစ်သည်။ ၂၀၁၄ ခုနှစ်တွင် အင်ဖိုမြန်မာယူနီဗာစတီ သည် မြန်မာနိင်ငံ၏ အိုင်တီ နည်းပညာ ကို လိုအပ်ချက်ကို ဖြည့်ဆည်း ပေးရန် အင်ဖိုမြန်မာကောလိပ် အဖြစ်စတင်တည်ထောင်ခဲ့သည်။ အင်ဖိုမြန်မာယူနီဗာစတီသည် ကွန်ပြုတာ ဘာသာရပ်ကို အဓိကထား သင်ကြားပေးသေ တက္ကသိုလ် ဖြစ်သည်။ 

အင်ဖိုမြန်မာယူနီဗာစတီ တွင် တတ်ရောက်နိုင်သည့်ပရိုဂရမ်များမှာ ပီးယာဆန်က ပေးအပ်သော  Higher National Certificate In Computing ,  Higher National Diploma In Computing နှင့် အက်ဒင်ဗာရာ‌နေပီးယားယူနီဗာစတီမှ ပေးအပ်သော B.Sc(Hons) in Computing, M.Sc ( Advanced Security & Digital Forensics) တို့ကို တတ်ရောက်သင်ကြားနိုင်သည်။

သမိုင်း
-------

အင်ဖိုမြန်မာယူနီဗာစတီ ကို ၂၀၁၄ ခုနှစ်မှာ ပီးယာဆန်မှ အသိအမှတ်ပြုသော ကွန်ပျူတာ ကောလိပ်အဖြစ် စတင်တည်ထောင်ခဲ့သည်။ အင်ဖိုမြန်မာယူနီဗာစတီ နှင့် အင်္ဂလန်နိုင်ငံ၏အစိုးရတက္ကသိုလ် ဖြစ်သည့် အက်ဒင်ဗာရာ‌နေပီးယားယူနီဗာစတီ သည် ၂၀၁၇ ခုနှစ်တွင် မိက်ဖက်တက္ကသိုလ်အဖြစ် ကြေညာခဲ့သည်။ ၂၀၁၉ ခုနှစ်တွင် ကောလိပ် အဆင့်မှ ယူနီဗာစတီ သတ်မှတ်ခြင်းခံခဲ့ရသည်။

တည်နေရာ
-------

အင်ဖိုမြန်မာယူနီဗာစတီ၏ကျောင်းဝန်းသည် ကမာရွတ် နှင့် ဝင်ဒါမီယာတွင် တည်ရှိသည်။

ကိုးကား
-------

1. ↑  -Yangon Directory။ 1 October 2019 တွင် မူရင်းအား မော်ကွန်းတင်ပြီး။  17 October 2019 တွင် ပြန်စစ်ပြီး။
2. ↑  - The Myanmar Education Guide။ 1 October 2019 တွင် မူရင်းအား မော်ကွန်းတင်ပြီး။  17 October 2019 တွင် ပြန်စစ်ပြီး။
3. ↑  -IMU news in MYEO in Burmese။ 1 October 2019 တွင် မူရင်းအား မော်ကွန်းတင်ပြီး။  17 October 2019 တွင် ပြန်စစ်ပြီး။
4. ↑  - Yatanarpon in Burmese။ 24 December 2018 တွင် မူရင်းအား မော်ကွန်းတင်ပြီး။  17 October 2019 တွင် ပြန်စစ်ပြီး။

ပြင်ပလင့်ခ်များ
---------------

* imu.edu.mm
ကျေးဇူးတော်ရှင် ဖျာပုံတိုက်သစ်ဆရာတော်ကြီး အဂ္ဂမဟာပဏ္ဍိတ အရှင်ဩဘာသာဘိဝံသ မထေရ်မြတ်၏ သုတေသနသရုပ်ပြအဘိဓာန်ကို ၂၀ဝ၂-ခုနှစ်တွင် တတိယအကြိမ်အဖြစ် သာသနာရေးဦးစီးဌာနမှ ပုံနှိပ်ထုတ်ဝေခဲ့သည်။ သို့ရာတွင် ထည့်သွင်း သင့်သောပြင်ဆင်ဖြည့်စွက်ချက်များမပါဘဲ ၁၉၇၅-ခုနှစ် ဒုတိယအကြိမ် ထုတ်ဝေခဲ့သည့်အတိုင်းသာ ပြန်လည်စာစီပုံနှိပ်ထုတ်ဝေခဲ့ခြင်းဖြစ်သည်။

ပြုစုသော အကြောင်းရင်း
---------------------

၂၀-ရာစု အထူးခြားဆုံးမြန်မာစာအုပ်များတွင် တစ်အုပ်အပါအဝင်ဖြစ်သည့် ဤသုတေသနသရုပ်ပြအဘိဓာန်ကျမ်းကြီးကို ကျောက်စာဝန် နှင့် ယဉ်ကျေးမှုဌာနအတွင်းဝန်
ဦးဖိုးလတ်၊ ပြန်ကြားရေးနှင့်ယဉ်ကျေးမှုဝန်ကြီးဟောင်း ဦးထွန်းဖေ(ထွန်းနေ့စဉ်)၊ အမိန့်တော်ရမင်း ဦးစိန်၊ ဆရာကြီးဦးဖိုးငွေ စသော ဂုဏ်သရေရှိပုဂ္ဂိုလ်များ၏ လျှောက်ထားတောင်းပန်မှုကြောင့် ဖျာပုံတိုက်သစ်ဆရာတော်ကြီးသည် နှစ်ပေါင်းများစွာ အချိန်ယူ သုတေသနပြု ရေးသားခဲ့ကြောင်းသိရသည်။

ကိုးကားသောကျမ်းများ
-------------------

ဆရာတော်ကြီးသည်-

* ဘုရားဟောပိဋကတ်သုံးပုံ၊ အဋ္ဌကထာ၊ ဋီကာ၊ သာသနာဝင်ကျမ်းများ။
* ဆေးကျမ်း၊ ဗေဒင်၊ ရာဇဝင်၊ မဟာဝင်၊ နက္ခတ်၊ ဓမ္မသတ်၊ ဆန်း၊ လင်္ကာ၊ ဂီတ စသည့် လောကီသျှတြများ။
* လောကနီတိ၊ ဓမ္မနီတိ၊ ရာဇနီတိ၊ စာဏကျနီတိ၊ မဟာရဟနီတိ၊ ရာဇဝသတိ၊ သာမုန္ဒြိက၊ ဟိတောပဒေသ စသည့်နီတိကျမ်းများ။
* အမရကောသ၊ ကပ္ပဓုမ စသည့်နီတိကျမ်းများ။
* ဣန္ဒာစရိယ၊ ကဝေသာရ စသည့် မှော်ကျမ်း၊ အဂ္ဂိရတ်ကျမ်းများ။
* စစ်နှင့်ဆိုင်သော ယောဓဗျူဟာ၊ လောကဗျူဟာ၊ ဗျူဟာစက္ကီပျို့ စသော သေနင်္ဂဗျူဟာကျမ်းကြီးများ။
* ဆရာစဉ်ဆက် သွန်သင်ပြသ ဩဝါဒအဆိုအမိန့်များ။

စသည်တို့မှ အပတ်တကုတ် ရှာဖွေထုတ်နှုတ်ယူကာ ရသေ့ ရဟန်း၊ စာသင်သားသံဃာများမှအစ၊ မင်းမှူးမတ်၊ အစိုးရဝန်ထမ်း၊ ကုန်သည်ပွဲစား စာရေးဆရာများအလယ်၊ ဆရာဆရာမ ကျောင်းသားကျောင်းသူများ တံငါမုဆိုးတို့တိုင် မြန်မာပြည်သူပြည်သားအားလုံး သက်ဆိုင်ရာ သိမှတ်ဖွယ်တို့ကို လွယ်လင့်တကူ ညှိနှိုင်းကောက်ယူ အသုံးပြုနိုင်ကြစေရန် ရည်ရွယ်ရေးသားထုတ်ဝေခဲ့သည်။ ထို့အပြင် ပထဝီ၊ သမိုင်း၊ မနုဿဗေဒ၊ ရူပဗေဒ၊ ဓာတုဗေဒ၊ ဘူမိဗေဒ၊ ရုက္ခဗေဒ၊ သတ္တဗေဒ၊ ဇီဝဗေဒ၊ ဝါဏိဇ္ဇဗေဒ၊
ဘောဂဗေဒ၊ သင်္ချာ၊ နိုင်ငံရေးသိပ္ပံ၊ စသော ပညာရပ်အသီးသီးမှ ကောက်နှုတ်ချက်များဖြင့်လည်း ပြည်စုံသော ကျမ်းကြီးဖြစ်သည်။

ဖြည့်စွက်မွမ်းမံ၍ e-Book လုပ်ခြင်း
----------------------------------

အဘိဓာန်ဟောင်းတို့ကို နည်းအမျိုးမျိုးဖြင့် ထပ်မံထုတ်ဝေကြရာတွင် ခေတ်နှင့်အညီ ပြင်ဆင်ချက်များ၊ ဖြည့်စွက်ချက်များ၊ မလွဲမသွေ ပါဝင်သင့်သည်ဖြစ်ရာ ဦးဖြူဝင်း (လန်ထောင်စပ်စုလေး) က ဓမ္မဒါနပြု၍ e-Book အဖြစ် ခေတ်မှီအောင် ၂၀ဝ၇ တွင် ပြင်ဆင်ဖြည့်စွက်ပြုစုသည်။ 

၁၉၇၅-ခုနှစ်နောက်ပိုင်း သုတေသနသရုပ်ပြအဘိဓာန် တည်းဖြတ်ပုံနှိပ်ထုတ်ဝေခွင့်ကို ဆရာတော်ကြီးမှ မဆလ အစိုးရသို့ လှူဒါန်းခဲ့ဘူးသော်လည်း ယခုအခါ တရားဝင် မူပိုင်ဆက်ခံနိုင်သူ မရှိ, မထားခဲ့ခြင်းကြောင့် ဤသုတေသနသရုပ်ပြအဘိဓာန် (၂၀ဝ၇) e-Book နှင့် နောင် Update ပြုလုပ်ပြီး e-Book များအတွက် တရားဝင် ပြင်ဆင်ဖြည့်စွက်ခွင့်၊ မူပိုင်ခွင့်နှင့် ပုံနှိပ်ထုတ်ဝေနိုင်ခွင့်များကိုမူ သံဃာ့ဥသျှောင် အပြည်ပြည်ဆိုင်ရာ မြန်မာရဟန်းတော်များ အဖွဲ့ချုပ်၏ ဩဝါဒကိုခံယူသွားရန်စီစဉ်ခဲ့
သည်။
မြန်မာ့ဂီတသည် နှစ်ပရိစ္ဆေဒကြာမြင့်စွာကပင် တည်ရှိခဲ့ရာ ရှည်လျားသောသမိုင်းကြောင်း ရှိခဲ့သည်ဟု ဆိုနိုင်သည်။

ပျူခေတ် တရုတ်ပြည်သွား တေးဂီတအဖွဲ့
---------------------------------

ပျူခေတ် ခရစ်နှစ် ၈၀၁-ခုနှစ် နှစ်လည်ပိုင်းတွင် ပျူဘုရင်၏ သားတော် သုနန္ဒ ဦးဆောင်သော ပျူတေးဂီတအဖွဲ့ သရေခေတ္တရာမှ တရုတ်နိုင်ငံမြို့တော် ချန်အန်သို့ သွားရောက်ဖျော်ဖြေခဲ့ပုံကို တရုတ်မှတ်တမ်းများအရ သိရသည်။ ယင်းအဖွဲ့တွင် ဂီတပညာရှင်များ အပါအဝင် အဖွဲ့ဝင် ၃၅ဦးလိုက်ပါသွားခဲ့သည်။ ပျူတေးဂီတအဖွဲ့ သည် တေးသီချင်း ၁၂-ပုဒ်ဖြင့် သီဆိုဖျော်ဖြေခဲ့ကြရာ သီချင်းအများစုမှာ ဗုဒ္ဓဘာသာ အခြေခံတေးသီချင်းများ ဖြစ်ကြသည်။ ပျူတေးဂီတအဖွဲ့ အကြောင်းကို တရုတ်နန်းတွင်း အမတ်ကြီး ပေါ်ကျူယိက ကဗျာရှည်ဖြင့် ရေးဖွဲ့မှတ်တမ်းတင်ခဲ့သည်။

ပုဂံခေတ် ပန်တျာ
---------------

ပုဂံခေတ်ကျောက်စာများတွင် စည်ကြီး၊ နောင်နင်၊ ခက်ခွင်၊ ပသာ စသည့် ဂီတတူရိယာ ပစ္စည်း အမျိုးအမည်များကို တွေ့ရှိရသကဲ့သို့ ဂီတနှင့် ပတ်သက်သည့် **ပန်တျာ** ဟူသော ဝေါဟာရကိုလည်း စတင်တွေ့ရှိရသည်။ ဆရာကြီး ဦးဖိုးလတ်၏ မြန်မာစကား အဖွင့်ကျမ်းအရ - ပန် = ဖန်ဆင်းပြုလုပ်ခြင်း အတတ်၊ တျာ = တီးမှုတ်ခြင်း ဖြစ်ရာ ပန်တျာကို တီးမှုတ်သီဆိုခြင်း အတတ်ဟု အဓိပ္ပာယ်ဖွင့်ဆိုထားသည်။ 

ခရစ်နှစ်-၁⁠၁၉၀ ပြည့်နှစ်ထိုး ကြံသိုင်းကြီးသမီး ကျောက်စာတွင် **ပန်တျာအိုလာ**၊ **ပန်တျာအိုမုံ** စသည်ဖြင့် ပန်တျာဝေါဟာရကို အမျိုးသမီးများ အမည်ဖြင့် တွဲဖက်သုံးထားသည်ကို တွေ့ရှိရသည်။ အလားတူ ခရစ်နှစ်-၁၂၃၅ ခုနှစ်ထိုး မင်းဆရာ ပိတရစ် ကျောက်စာတွင် သိခြင်သည်(သီချင်းသည်)၊ စန္ဒြသည်(စန္ဒရားသည်) စသည်ဖြင့် ရေးထိုးထားသည်။

ပင်းယ မြင်စိုင်းခေတ်
--------------------

ကိုးကား
-------

1. ↑  မြန်မာ့ဂီတသမိုင်းကြောင်း၊ တင်နိုင်တိုး၊ ဒေးလီးအလဲဗင်း နေ့စဉ် (၁.၇.၂၀၁၄)
ဒေဝဒဟပြည့်ရှင်မင်းကြီး **သုပ္ပဗုဒ္ဓ** သည် ထေရဝါဒကျမ်းများနှင့် မဟာဝံသကျမ်းလာ မျိုးဆက်စာရင်းများအရ ဂေါတမဗုဒ္ဓနှင့် ယောက္ခမတော်စပ်သူလည်းဖြစ်၊ ဦးရီးတော် တော်စပ်သူလည်း ဖြစ်သည်။ 

သုပ္ပဗုဒ္ဓဟူသည့် အမည်ကို ထေရဝါဒစာပေများတွင် များပြားစွာ မကြာခဏဖော်ပြထားသည်ကို တွေ့နိုင်သည်။

ရင်းမြစ်များ
------------

မဟာဝံသကျမ်းအရ သုပ္ပဗုဒ္ဓသည် အဉ္စနမင်းနှင့် ယသောဓရာတို့၏ သားဖြစ်သည်။ သိဒ္ဓတ္ထမင်းသား၏ ကြင်ယာတော် ယသောဓရာနှင့် ဒေဝဒတ်တို့၏ ဖခင်တော်စပ်သူ ဖြစ်သည်။ ဂေါတမဗုဒ္ဓ၏ မယ်တော် မာယာဒေဝီနှင့် မိထွေးတော် မဟာပဇာပတိဂေါတမီတို့၏ မောင်တော်စပ်သူလည်း ဖြစ်ပြီး ဒဏ္ဍပါဏိ၏ ညီတော်စပ်သူ ဖြစ်သည်။ ဗုဒ္ဓ၏ မယ်တော်သည် မာယာဒေဝီဖြစ်သည့်အတွက် သုပ္ပဗုဒ္ဓသည် ဗုဒ္ဓ၏ ဦးရီးတော် တော်စပ်သည်။ ထို့အပြင် သုပ္ပဗုဒ္ဓ၏ သမီးတော် ယသောဓရာသည် သိဓတ္ထမင်းသား၏ ဇနီးဖြစ်လာသည့်အတွက်ကြောင့် ယောက္ခမလည်း တော်စပ်ပြန်သည်။

ဘဝဖြစ်စဉ်
---------

ထေရဝါဒစာပေများတွင် သမီးတော် ယသောဓရာကို သိဒ္ဓတ္ထမင်းသားက ထားပစ်ခဲ့သည်ကတစ်ကြောင်း၊ မြတ်စွာဘုရားအားသားတော်စပ်သူ ဒေဝဒတ်က ရန်ငြိုးထားသူဖြစ်သည်ကတစ်ကြောင်း၊ မိမိထက် ငယ်ရွယ်၍ တူတော်စပ်သူအား အရိုအသေမပေးလို၍ သုပ္ပဗုဒ္ဓမင်းကြီးသည် မြတ်စွာဘုရားအပေါ် အငြိုးထားလျက်ရှိသည်။ ထို့ကြောင့်ပင် တစ်နေ့သောအခါ၌ မြတ်စွာဘုရား ဆွမ်းခံကြွတော်မူသည့်အခါတွင် သုပ္ပဗုဒ္ဓသည် မြတ်စွာဘုရားဆွမ်းခံကြွမည့်လမ်းတွင် သောက်ပွဲစားပွဲများ ကျင်းပကာ မြတ်စွာဘုရား သွားခွင့်မရအောင် နှောင့်ယှက်တားမြစ်မှုများ လုပ်ဆောင်ခဲ့သည်။ ထိုအခါ မြတ်စွာဘုရားနှင့် နောက်ပါရဟန်းများတို့သည် ပြန်လှည့်လာခဲ့ကြသည်။ ထို့နောက်တွင် မြတ်စွာဘုရားသည် အသျှင်အာနန္ဒာအား"ဦးရီးတော် သုပ္ပဗုဒ္ဓသည် မြတ်စွာဘုရား၏ သွားရာလမ်းကို နှောင့်ယှက်သည့်အတွက် ထိုအကုသိုလ်ကြောင့် ခုနစ်ရက်ကြာပြီးနောက်တွင် ပြာသာဒ်ခြေရင်း လှေကားရင်း၌ မြေမြိုခံရလိမ့်မည်" ဟု မိန့်ကြားတော်မူခဲ့သည်။

ထိုအခါ သုပ္ပဗုဒ္ဓဘုရင်သည် မြတ်စွာဘုရား၏ မိန့်ကြားတော်မူခြင်းကို ကြားသိရပြီးနောက် ဘုံ (၇) ဆင့်ရှိသည့် ပြာသာဒ်ထက်တွင် နေကာ မြတ်စွာဘုရား၏ စကားတော်မမှန်အောင်နေ၍ မြတ်စွာဘုရားအား မုသားစကားပြောဆိုမှုဖြင့် စွပ်စွဲမှု စိတ်အကြံဖြစ်ကာ ထိုအတိုင်းဘုံခုနစ်ဆင့်ထက်တွင် နေထိုင်လေသည်။ သို့သော်လည်း ခုနစ်ရက်မြောက်နေ့၌ မင်းကြီး၏ စီးတော်မြင်းသည် လွတ်ထွက်သွားကာ မြည်ဟီး၍ သောင်းကျန်းနေသဖြင့် မင်းကြီးသည် သတိလက်လွတ်ဖြင့် မြင်းအား တားဆီးရန် ပြာသာဒ်ထက်မှအဆင်း လှေကားခြေရင်း၌ မြေမြိုခြင်းခံရကာ အဝီစိငရဲသို့ ရောက်ခဲ့ရသည်။

ကိုးကား
-------

1. 1 2 3 4  Dictionary of Pali Proper Names
**သုတမဉ္စူ ဆုံးမစာ** ကို နေမျိုးမင်းထင်ကျော်ခေါင်ဘွဲ့ရ အမှာတော်ရေး ဦးရှင်ကလေး (မြန်မာ ၁၁၈၆-၁၂၆၉)က ရေးသားခဲ့သည်။  
  

၁။ **"ကျင့်ဝတ်မြွက်ဖော်"**၊ သူတော်သဘော၊ လောကသာရ၊ ဆုံးမခဲ့ချက်၊ ဦးတင်ရွက်လော့၊ အသက်ရှည်စွာ၊ အနာမဲ့ကြောင်း၊ ကောင်းလှစေချင်၊ ပဲ့ပြင်နိစ္စ၊ ကွပ်ဆုံးမသား၊ မိဘဆရာ စကားနာ၍၊ ကျမ်းစာသိမြင်၊ တတ်အောင်သင်မှ၊ ပေါ်လွင်မပြု၊ ကောင်းရာတုလျက်၊ ကောင်းမှုမြတ်နိုး၊ ကောင်းအောင်ကြိုးလော့၊ ဘိုးဘွားမိဘ၊ ဆရာစသား၊ စိုးရသခင်၊ ကျေးဇူးရှင်တို့၊ ပြစ်တင်မောင်းမဲ၊ ရိုက်ပုတ်ဆဲလည်း၊ ဝမ်းထဲဒေါသ၊ မထအပ်စွာ၊ မျက်နှာငုံ့ငုံ့၊ ယုန်လျှင်ကျုံ့သို့၊ နှုတ်တုံ့မဝံ့၊ စောင်းမာန်ညံ့၍၊ ကြောက်ရွံ့ရိုသေ၊ သည်းခံနေလျက်၊ ထွေထွေနည်းနာ၊ အဖြာဖြာ၌၊ ပညာယှဉ်မှီး၊ မကြီးသက်ရွယ်၊ အငယ်သော်က၊ ကြိုးလုံ့လလျက်၊ နှိမ့်ချပုဆစ်၊ ဆရာစစ်၌၊ ကြောက်ချစ်ရိုသေ၊ လုပ်ကျွေးထွေဖြင့်၊ စာပေတတ်ကြောင်း၊ အချောင်းချောင်းလျှင်၊ ဆဲမောင်းသည်းခံ၊ ဆရာ့ထံဝယ်၊ သင်အံကျက်လေ့၊ တစ်နေ့တစ်ပါး၊ မှတ်သားလေလေ၊ ဝမ်းထဲခွေ၍၊ အထွေအထူး၊ ဂုဏ်ကျေးဇူးကို၊ ဆည်းပူးလတ်သေး၊ ဆုံးမပေးသည်။ ။ **"နောင်ရေးမြင်မြင် မြော်မြင်တည်း"**။  
  

၂။ **"မခက်မချော်"**၊ ကျင့်ရန်သော်ကား၊ သူတော်ဘာဝ၊ လုံ့လပညာ၊ ရှိမှသာလျှင်၊ ဥစ္စာရမည်၊ မှတ်မတည်ဘဲ၊ မူနည်သမ်းညို့၊ လူမိုက်တို့ကား၊ မည်သို့မသိ၊ ပျင်းရိရိနှင့်၊ မိမိနေရာ၊ စီးပွားလာအံ့၊ ကြမ္မာကိုချည်း၊ မှတ်ထင်ရည်းရှင့်၊ ကျင့်နည်းသွမ်းဆုံး၊ သူမိုက်ထုံးကို၊ နှလုံးမမွေ့၊ ရွေ့ရွေ့ဆည်းသော်၊ စရည်းအိုးခွက်၊ ကြီးစွာလျက်တည့်၊ တံစက်ကျများ၊ ပြည့်သောလားသို့၊ ပျား၏နည်းထုံး၊ ခြပုံးတောင်သို့၊ ဖို့သည့်ခြင်းရာ၊ လူလိမ္မာတို့၊ ဥစ္စာဆည်းထွေ၊ တက်လှစေတော့၊ ကြွက်သေတစ်ခု၊ အရင်းပြု၍၊ ကြွယ်မှုတတ်ဆုံး၊ သူဌေးထုံးကို၊ နှလုံးစွဲကာ၊ စီးပွားရှာ၍၊ ဆရာသမား၊ မိဘအားကို၊ ညွတ်တွားရိုသေ၊ လုပ်ကျွေးလေတော့၊ လေးထွေအရောင်၊ မြင်းမိုရ်တောင်နှင့်၊ ချိန်ဆောင်နှိုင်းလည်း၊ အတိုင်းလွန်ဘိ၊ ကျေဇူးရှိသား၊ အမိကားတိုက်၊ အသိုက်မယား၊ သားအနွယ်ဆက်၊ ခက်လက်မျိုးဆွေ၊ ကျွန်ခြွေရွေနှင့်၊ အုပ်ထွေမကွဲ၊ လူခပဲကို၊ ဆင်းရဲဖျောက်ပယ်၊ ချမ်းသာကယ်၍၊ လူဝယ်တင့်လှ၊ ဖြစ်တော်စွဟု၊ ပြောပလူဗိုလ်၊ ချီးမွမ်းဆိုလျက်၊ ကြည်ညိုဖြောင့်တန်း၊ မိတ်ခင်ပွန်းကို၊ ချစ်ပန်းနံ့ကြိုင်၊ လှိုင်သစေမှု၊ လုံ့လပြုလော့။ ။ **"လူမှုကုံကုံ ထံထံတည်း"**။

ကိုးကား
-------
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**သုဒ္ဓကာဠကသိက္ခာပုဒ်** သည် မြတ်စွာဘုရား၏ သာသာနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိယပါစိတ်အာပတ်တစ်ခု ဖြစ်သည်။

သမိုင်း
-------

မြတ်စွာဘုရားသည် ဝေသာလီမြို့၊ မဟာဝုန်တော ပြာသာဒ်ဆောင်ပေါက်သော ကျောင်းကြီးတွင် သီတင်းသုံး နေတော်မူ၏။ ထိုအချိန်တွင် ဆဗ္ဗဂ္ဂီရဟန်းတို့သည် အမည်းသက်သက်ဖြစ်သည့် သိုးမွေးအခင်းကို ပြုလုပ်၏။ ကျောင်းစဉ် လှည့်လည်ကြသော လူတို့သည် ထိုအမည်းသက်သက်ဖြစ်နေသည့် သိုးမွေးအခင်းကို မြင်၏။ ထို့နောက် "အဘယ်ကြောင့် အမည်းသက်သက် သိုးမွေးအခင်းကို ပြုလုပ်စေကုန်ဘိသနည်း၊ ကာမဂုဏ်ခံစားကြသူလူတို့ကဲ့သို့ တကား" ဟု ကဲ့ရဲ့ကြ၏။ ထိုသို့ ကဲ့ရဲ့သည်ကို ရဟန်းတို့သည် ကြား၏။

ထိုအခါ အလိုနည်းသော ရဟန်းတို့သည်လည်း ကဲ့ရဲ့ကြ၏။ ထို့နောက် မြတ်စွာဘုရားအား လျှောက်ထားကြ၏။ ထို့နောက် မြတ်စွာဘုရားသည် "အမည်းသက်သက်ဖြစ်သော သိုးမွေးအခင်းကို ပြုလုပ်ကြသည်ဆိုသည်မှာ မှန်ပါသလား" ဟု မေး၏။ "ဟုတ်မှန်ကြောင်း" ရဟန်းတို့သည် ဖြေကြား၏။ 

ထိုအခါ မြတ်စွာဘုရားသည် ကဲ့ရဲ့တော်မူကာ အောက်ပါအတိုင်း သိက္ခာပုဒ်ကို ပညတ်တော်မူ၏။

သိက္ခာပုဒ်
----------

"အကြင်ရဟန်းသည် အမည်းသက်သက်ဖြစ်သော သိုးမွေးအခင်းကို ပြုလုပ်စေငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏" ဤသို့ ပြကြကုန်လော့ဟု မိန့်တော်မူ၏။

ကိုးကား
-------

1. 1 2 3  *ဝိနည်းပိဋက၊ ပါရာဇိကဏ်ပါဠိတော်မြန်မာပြန်*။
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

အမှု—**သံဃာကနှင်ထုတ်ထားသောရဟန်း၏နောက်လိုက်လုပ်မှု။** 

အမှုသည်—**ထုလ္လနန္ဒာ။**

ထုလ္လနန္ဒာ
----------

[ဘိက္ခုပါစိတ်, သပ္ပါဏကဝဂ်၌ အရိဋ္ဌသိက္ခာပုဒ်ဟု ပါရှိခဲ့၏၊ ထိုသိက္ခာပုဒ်၌လာသော အရိဋ္ဌရဟန်းကို သံဃာက အပေါင်းအသင်း မလုပ်ဖို့ရန် ဝိနည်းထုံးစံအတိုင်း နှင်ထုတ်ထား၏။ ထုလ္လနန္ဒာသည် ထိုအရိဋ္ဌရဟန်း၏ အယူဝါဒကို သဘောတူသောအားဖြင့် နောက်လိုက်လုပ်နေ၏၊ ထိုကြောင့်ဤသိက္ခာပုဒ်ကိုပညတ်တော်မူရလေသည်။

သိက္ခာပုဒ်
----------

ယာ ပန ဘိက္ခုနီ သမဂ္ဂေန သံဃေန ဥက္ခိတ္တံ ဘိက္ခုံ ဓမ္မေန ဝိနယေန သတ္ထုသာသနေန အနာဒရံ အပ္ပဋိကာရံ အကတသဟာယံ တမနုဝတ္တေယျ, သာ ဘိက္ခုနီ ဘိက္ခုနီဟိ ဧဝမဿ ဝစနီယာ ‘‘ဧသော ခေါ, အယျေ, ဘိက္ခု သမဂ္ဂေန သံဃေန ဥက္ခိတ္တော, ဓမ္မေန ဝိနယေန သတ္ထုသာသနေန အနာဒရော အပ္ပဋိကာရော အကတသဟာယော, မာယျေ, ဧတံ ဘိက္ခုံ အနုဝတ္တီ’’တိ, ဧဝဉ္စ သာ ဘိက္ခုနီ ဘိက္ခုနီဟိ ဝုစ္စမာနာ တထေဝ ပဂ္ဂဏှေယျ, သာ ဘိက္ခုနီ ဘိက္ခုနီဟိ ယာဝတတိယံ သမနုဘာသိတဗ္ဗာ တဿ ပဋိနိဿဂ္ဂါယ, ယာဝတတိယံ စေ သမနုဘာသိယမာနာ တံ ပဋိနိဿဇ္ဇေယျ, ဣစ္စေတံ ကုသလံ, နော စေ ပဋိနိဿဇ္ဇေယျ, အယမ္ပိ ပါရာဇိကာ ဟောတိ အသံဝါသာ ဥက္ခိတ္တာနုဝတ္တိကာ။

မြန်မာပြန်
----------

ညီညွတ်သော သံဃာတော်သည် သဘောအားဖြင့် မှန်ကန်၍, စစ်ဆေး မေးမြန်းမှု သူ့ အပြစ်ကို အမှတ်ရစေမှု ဟူသော ဝိနည်းထုံးတမ်းအတိုင်း စစ်ဆေး-သတိပေး၍ ဉတ်ကမ္မဝါစာဖြင့် ကျကျနန နှင်ထုတ်ထားသော, နှင်ထုတ်သော ပုဂ္ဂိုလ်များနှင့် ဉ တ်ကမ္မဝါစာကိုလည်း အရေးမစိုက်သော, ထိုနှင်ထုတ်ကံ ငြိမ်းအောင် (ရုပ်သိမ်းအောင်) ကုစားခြင်းလည်း မရှိသော, ကံကြီး ကံငယ်ကိစ္စ သူ့ကို အပေါင်းအဖေါ်မရှိသော (အရိဋ္ဌကဲ့သို့သော) ရဟန်းကို အကြင် ဘိက္ခုနီသည် နောက်လိုက်လုပ်၏။

ထိုဘိက္ခုနီကို "ထိုရဟန်းသည် ဝိနည်းထုံးတမ်းအတိုင်း နှင်ထုတ်ထားသော ပုဂ္ဂိုလ်ဖြစ်ကြောင်း ပြောပြ၍ သူ့ အယူဝါဒသို့ မလိုက် ဖို့ရန်" ပြောပြရမည်၊ ထိုသို့ပြောပါလျက် နဂိုအတိုင်း မလျှော့ဘဲ သူ့ဝါဒကိုပင် အကောင်းအနေမျိုးဖြင့် ချီးမြှောက် နေသေးလျှင် ထိုဘိက္ခုနီကို ထိုအယူဝါဒစွန့်ဖို့ရာ ဉတ်ကမ္မဝါစာဖြင့် ၃-ကြိမ် တိုင်တိုင် ဆုံးမရမည်၊ ထိုသို့ဆုံးမ၍ သူ့ အယူစွန့်လျှင် ကောင်း၏၊ (ပါရာဇိက အာပတ်မသင့်သေး၊) မစွန့်လျှင်ကား ဥက္ခိတ္တာနုဝတ္တိကာ မည်သော ပါရာဇိကသို့ ရောက်တော့၏၊ ဘိက္ခုနီကောင်းတို့နှင့် အပေါင်းအသင်း မရှိရတော့။

ကိုးကား
-------

1. 1 2 3 4  အရှင်ဇနကာဘိဝံသ (၁၉၉၆)။ *ဘုရားဥပဒေတော်ကြီး*။
စကားပြောအတတ်
------------

လူတို့သည် အချိန်တန်လျှင် စကားတတ်စမြဲပင်ဖြစ်၏။ သို့ 
သော် စကားတတ်သူတိုင်း အပြောတတ်ပြီဟု မဆိုနိုင်ချေ။ 
စကားပြောရာ၌ မိမိဆိုလိုသော အဓိပ္ပာယ်သို့ ရောက်အောင် 
စကားလုံးကို နေရာတကျ အသုံးပြုတတ်ဖို့ လိုသည်။ 
နားထောင်သူ၏ စိတ်နှလုံးကို သိမ်းကျုံးဆွဲငင်တတ်ဖို့ 
လိုသည်။ ထိုကြောင့် စကားပြောခြင်းသည် အတတ်ပညာ 
တစ်ခုပင်ဖြစ်၏။ အချို့သောသူတို့သည် အာဝဇ္ဇန်းကောင်း၏။ 
သို့သော် အာဝဇ္ဇန်းကောင်းတိုင်း စကားပြောတတ်ပြီဟု 
မဆိုနိုင်။ အချို့ကား သဒ္ဒါနည်းကျကျ စကားပြောတတ်၏။ 
သဒ္ဒါတတ်၍ စာတတ်သည်ဟု ခေါ်နိုင်စေကာမူ၊ သဒ္ဒါတတ် 
တိုင်းလည်း စကားပြောတတ်ပြီဟု မဆိုနိုင်။ စကားပြောသူ၏ 
စိတ်၌ ပေါ်လာသောအဓိပ္ပာယ်ကို ဥပမာ ဥပမေယျတို့နှင့် 
တန်ဆာဆင်၍၊ စကားအသုံးအနှုန်း ပြေပြစ်ပြီးလျှင်၊ စကား၏ 
အလေးအနက်ကို ထင်ပေါ်အောင် လေယူလေသိမ်း ကောင်း 
ကောင်း၊ သရုပ်ဖော်ပေးနိုင်မှသာ စကားပြောကောင်းသည်ဟု 
ဆိုနိုင်သည်။

စကားပြောအတတ်သည် ဂရိနိုင်ငံမှ စတင် ထွန်းကားလာ 
သည်ဟု အနောက်နိုင်ငံသားတို့က ယူဆကြသည်။ ဂရိလူမျိုး 
တို့သည် စကားပြောအတတ်ကို ဟောပြောမှုပညာတရပ်အနေနှင့် 
လိုက်စားခဲ့ကြ၏။ ရှေးဟောင်း ဆိုးဖစ်များသည် စကားပြောရာ 
နှင့် ဆိုင်သော တက္ကနယများကို ကြံဆ ခဲ့ကြသည်။ စကား 
ပြောနည်းဆိုင်ရာ စည်းကမ်းများကို သတ်မှတ်ကြသည်။ ထို 
စည်းကမ်းသတ်မှတ်ချက်များသည် ယခုတိုင် အသုံးကျ အဖိုး 
တန်လျက် ရှိသည်။

မြန်မာတို့၏ စာပေကျမ်းဂန်၌ကား စကားပြောအတတ်ကို 
အထောက်အပံ့ပြုသော ကျမ်းများရှိသည်။ ပါဠိကျမ်းဂန်လာ 
မိလိန္ဒပဥှာသည် ဗုဒ္ဓမြတ်စွာ၏ နက်နဲသော တရားတို့ကို 
ဖွင့်ဆိုရာ ကျမ်းဂန်တစ်ရပ်မျှသာမက၊ စကားပြောအတတ်၌ 
အကျုံးဝင်သော တက္ကနယတို့ကိုဖော်ပြရာ ကျမ်းဂန်လည်း 
ဖြစ်ပေသည်။ မြန်မာတို့၌ စကားအရာ အင်္ဂါလေးတန်နှင့် 
စကားကြီးဆယ်မျိုးဟူသည်တို့မှာ စကားပြောအတတ်ဆိုင်ရာ 
နည်းဥပဒေများ ဖြစ်သည်။

  

စကားပြောရာ၌ ပြောဆိုသောစကားလုံး၏ အဓိပ္ပာယ်သည် 
ပြောင်မြောက်ရမည်။ မိမိသုံးစွဲလိုက်သော စကားလုံးသည် 
မိမိအလိုရှိအပ်သော သရုပ်ကို ဆောင်နိုင်စွမ်းရှိရမည်။ သို့မှသာ 
ကြားနာသူ၏ စိတ်နှလုံးတွင် ဆိုလိုရင်း အဓိပ္ပာယ်တို့သည် 
ပန်းချီကားချပ်ပမာ ထင်လင်းစွာ ပေါ်ပေါက်လာနိုင်လိမ့်မည်။ 
ဤအာသီသ ပြည့်မြောက်စေရန်မှာ ဥပမာ ဥပမေယျများ၊ 
ဥပစာ စကားများ၊ ဥဒါဟရုဏ်များသည် အရေးကြီးလေသည်။ 
စကားပြောရာတွင် အသက်ဝင်လာအောင် ဟာသကိုလည်း 
သုံးရသည်။ အကြောင်းနှင့်အကျိုး ဆက်စပ်၍လည်း ပြောရ 
သည်။ နားထောင်သူတို့၏ အာရုံကို ဖမ်းယူနိုင်ရန် အလို့ငှာ၊ 
အသံဩဇာနှင့် ဟန်အမူအရာ ရှိရသည်။ စကားပြောရာတွင် 
ပီသပြတ်သားခြင်းသည်လည်း စကားပြောအတတ်၌ အရေးကြီး 
သောအင်္ဂါတရပ် ဖြစ်ပေသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၃)
**ဆရာတော် ဦးသုနန္ဒ (ဓမ္မရံသီ ဆရာတော်)**သည် မြန်မာနိုင်ငံတွင် ဝိပဿနာအလုပ်ပေးတရားဟောကြားရာ၌ ထင်ရှားသော ဆရာတော်ကြီး တစ်ပါးဖြစ်သည်။ မိုးကုတ်၊ မန္တလေး၊ မုံရွာ၊ မူဆည် ဓမ္မရံသီမိုးကုတ်ရိပ်သာကျောင်းတိုက်ကြီးများ၏ ဦးစီးပဓာန နာယကချုပ် ဆရာတော် ဖြစ်သည်။ ပြည်တွင်းပြည်ပ နယ်လှည့်ဓမ္မကထိကတစ်ပါးဖြစ်သည့်အပြင် နိုင်ငံတော်မဟာကမ္မဌာနစရိယဘွဲ့နှင့် ဗဟုဇနဟိတဓရဘွဲ့ ရရှိထားသော ဆရာတော်တစ်ပါးလည်းဖြစ်သည်။

ဆရာတော်သည် ရန်ကုန်၊ မန္တလေးစသော မြို့ကြီးများသာမက မြန်မာပြည်အနှံ့အပြားသို့ လှည့်လည်ပြီး ဝိပဿနာအလုပ်ပေးအထူးတရားပွဲများကို ဖွင့်လှစ် ဟောကြားတော်မူလျက်ရှိသည်။

ကျေးဇူးတော်ရှင် မိုးကုတ်ဆရာတော်ဘုရားကြီး ဟောကြားဆုံးမတော်မူခဲ့သော အလုပ်ပေးဝိပဿနာအထူးတရားပွဲများကို မိုးကုတ်ဆရာတော်ဘုရားကြီး၏ ဂုဏ်ကျေးဇူးကို ဦးထိပ်ပန်ဆင်ကာ ထပ်ဆင့်ဟောကြားတော်မူလျက်ရှိရုံသာမက အလျဉ်းသင့်သလို၊ မကြာခဏဆိုသလို အမျိုးဘာသာ သာသနာ စောင့်ရှောက်ထိန်းသိမ်းရေးဆိုင်ရာ ဆိုဆုံးမချက်များနှင့် အမျိုးသားရေးဇာတိမာန်တက်ကြွစေသော တရားတော်များကို ဟောကြားတော်မူလေ့ရှိသည်။ တရားဟောရာတွင် အထောက်အထားခိုင်မာစွာဖြင့် တိတိကျကျ ရှင်းရှင်းလင်းလင်း ဟောကြားတော်မူလေ့ရှိသည်။

ကိုးကား
-------

1. ↑  အရှင်သုနန္ဒ ဟောကြားတော်မူခဲ့သော ဆင်သေကျီးမိုက် တရားတော် 23:36-45:00
2. ↑  ရန်ကုန်တိုင်း၊ လှိုင်မြို့နယ်၊ (၅) ရပ်ကွက်၊ မြကန်သာအိမ်ရာ၊ မြကန်သာလမ်းမကြီး၊ ISM ကျောင်းအနီး၊ "သီတာရေစင်" ပရဟိတလူငယ် မိသားစုများမှ ဦးစီးကျင်းပသော ဓမ္မရံသီ အထူးတရားပွဲ (၂၆.ဧပြီ.၂၀၁၆)

အခြားကြည့်ရန်
-------------

* Sayadaw U Thu Nanda ဦးသုနန္ဒ (မိုးကုတ်) အပိုင်း ၁
**ဦးအောင်လွင်** သည် ရုပ်ရှင်ထူးချွန်ဆုရရှိသော ရခိုင်လူမျိုး ရုပ်ရှင်မင်းသားနှင့် ဒါရိုက်တာ တစ်ဦးဖြစ်သည်။ ဦးအောင်လွင်သည် အောက်တိုဘာလ ၂၃ ရက် ၁၉၃၅ ခုနှစ်တွင်စစ်တွေမြို့၌ အဖ ဦးအောင်ကျော်ဇံ၊ အမိဒေါ်ကြွယ်တို့မှ မွေးဖွားခဲ့သည်။ ရန်ကုန်မြို့ ဗိုလ်ချုပ်လမ်း၊ အစိုးရအထက်တန်းကျောင်းမှ တက္ကသိုလ်ဝင်တန်း ကျခဲ့သည်။ ဟယ်ရီတန်အရေးအခင်း၌ ပါဝင်ခဲ့သည်။ ၁၉၅၄-၅၅ ခုနှစ်တွင် အမျိုးသားစီးမံကိန်းဌာန၊ စာရင်းအင်းဌာနခွဲတွင် အောက်တန်းစာရေး၊ ၁၉၅၅-၅၆ ခုနှစ်တွင် ရေနံချောင်းမြို့၊ ရေနံမြေစီမံကိန်းရုံးတွင် အထက်တန်းစာရေး၊ ၁၉၅၆ ခုနှစ်တွင် ဓာတ်သတ္တုရှာဖွေရေးနိုင်ငံခြားပညာသင်အဖြစ် ရွေးချယ်ခံရသော်လည်း ဟယ်ရီတန်အရေးအခင်း၌ ပါဝင်ခဲ့မှုကြောင့် ပယ်ခြင်းခံရသည်။

ရိုက်ခဲ့သော ဇာတ်ကားများ
-----------------------

* မိုးကုတ်စက်ဝိုင်း

* နော်ကူးမ

* တိမ်လွှာမို့မို့ လွင်

* ယောက္ခမနှင့်တစ်ထောင်တစ်ည

* မိုးညအိပ်မက်ဖြူ

* အမုန်းသက်လေပြေ

* အမွှေစိန်

* ပင်လယ်ရေချမ်းနွေမှာခန်း

* ကိုလူပျိုကြီး နှင့် ဂျုလီယက်

* အမုန်းလွန်သော်

* နိုင်ငံကျော်ရုပ်ရုင်မင်းသမီးယောက်ျား

* သရဲတကယ်ရှိလား

* မယားပါဆွေမျိုးများ

* အွန်လိုင်းဝိညဉ်

* ပန်းပြုစားတဲ့ည

* ချစ်စံအိမ်

* မွှေချက်များများသော်

* ပြဿနာ

* နှစ်ပါးသွား Update

နောက်ခံ
-------

၁၉၆၁ ခုနှစ်တွင် ကျောက်မဲမြို့မှ အငြိမ်းစား ခရိုင်ဝန် ဦးအယ်လ်ခွန်ဆိုင်း၊ ဒေါ်နန်းခမ်းကြာတို့၏ သမီး ဒေါ်အေမီနှင့် လက်ထပ်ခဲ့ပြီး၊ သား သမီး ၆ ဦး ထွန်းကားခဲ့သည်။

၁၉၅၇ တွင် ရုပ်ရှင်လောကသို့ ဝင်ရောက်ခဲ့ပြီး၊ ၁၉၇၄ ခုနှစ် အတွက် အကယ်ဒမီ သရုပ်ဆောင် ထူးချွန်ဆု(ဇာတ်ရံ)ကို *နော်ကူးမ* ဇာတ်ကားဖြင့် ရရှိခဲ့သည်။ ဒါရိုက်တာ စံရွှေမောင် အမည်ဖြင့်လည်း *မိုးကုတ်စက်ဝိုင်း ကျော်လွန်၍*၊ *နောက်မကျကြေး* နှင့် အခြား ရုပ်ရှင် ဇာတ်ကားများကို ဒါရိုက်တာ အဖြစ် တာဝန်ယူပြီး ရိုက်ကူး ထုတ်လုပ်ခဲ့သည်။

၁၉၈၈ ခုနှစ်တွင် ရှစ်လေးလုံး ပြည်သူ့ အရေးတော်ပုံကြီးတွင် အခြား စာပေ အနုပညာရှင်များနှင့် အတူ လက်တွဲပြီး တက်ကြွစွာ ပါဝင်ခဲ့သလို၊ သား သာကျော်မောင်နှင့် သမီး သန္ဒာခိုင်တို့ ၂ ဦးသည်လည်း တက်ကြွစွာ ပါဝင်ခဲ့ပြီး၊ မဆလ အစိုးရရဲ့ ဖမ်းဆီး ထိန်းသိမ်းခြင်းကို ခံခဲ့ရသည်။ ရုပ်ရှင် သမဂ္ဂတွင် ဥက္ကဋ္ဌ အဖြစ် တာဝန်ယူ ဆောင်ရွက်ခဲ့သည်။

၁၉၈၉ ခုနှစ်တွင် ဇနီး ဖြစ်သူ ဒေါ်အေမီနှင့် ကွာရှင်း ပြတ်စဲခဲ့ပြီး၊ ကွာရှင်းပြီးနောက် ဇနီးဖြစ်သူနှင့် သမီးဖြစ်သူ မကျော့ကျော့ခိုင်တို့သည် ဂျပန်နိုင်ငံသို့ သွားရောက် အလုပ်လုပ်ကိုင် နေထိုင် နေကြသည်။

စစ်တပ်က နိုင်ငံတော် အာဏာကို သိမ်းပြီးနောက် အမျိုးသား ဒီမိုကရေစီ အဖွဲ့ချုပ် ဖွဲ့စည်းသော အခါ၊ ဒေါ်အောင်ဆန်းစုကြည် ဦးဆောင်သည့် တတ်သိပညာရှင် အစုအဖွဲ့ကနေ ပါဝင်ခဲ့ပြီး၊ အဖွဲ့ချုပ် ဗဟို အလုပ်မှုဆောင် အဖွဲ့ဝင် တဦး အဖြစ် တာဝန်ယူခဲ့သည်။
မန္တလေးတောင်ခြေရှိ သုဓမ္မာဇရပ်များ
**သုဓမ္မာဇရပ်များ**သည် မန္တလေးတိုင်းဒေသကြီး၊ မန္တလေးမြို့တွင် တည်ရှိသည်။ ရတနာပုံမြို့တည်၊ နန်းတည် မင်းတုန်းမင်းကြီး၏ ကောင်းမှုဖြစ်သည်။

တည်နေရာ
-------

မန္တလေးတောင်၏တောင်ဘက် အောင်မြေသာစံမြို့နယ်တွင် တည်ရှိသည်။ အရှေ့ဘက်တွင် ၆၅ လမ်းနှင့် စန္ဒာမုနိစေတီ၊ အနောက်ဘက်တွင် ရတနာပုံ တိရစ္ဆာန်ဥယျာဉ်နှင့် မဟာဇောတိကာရာမ (စံကျောင်းတိုက်)၊ တောင်ဘက်တွင် ၁၂ လမ်းနှင့် ကျုံးမြို့ရိုး၊ မြောက်ဘက်တွင် မန္တလေးတောင် တည်ရှိသည်။

မန္တလေးတောင်ပေါ်မှ တွေ့မြင်ရသော ကျုံး၊ နန်းမြို့ရိုးနှင့် သုဓမ္မာဇရပ်များ (၁၉၇၆ ခုနှစ်)

ခေတ်ကာလ
-------

ရတနာပုံခေတ်လက်ရာ သစ်သားအဆောက်အအုံများ ဖြစ်သည်။

ထူးခြားချက်
-----------

ထုပ်စွပ်လျောက်စွပ်ဖြင့် တည်ဆောက်ထားသည်။ ရတနာပုံခေတ် သာသနာရေးဆိုင်ရာ စာပြန်ပွဲများကျင်းပရာ အဆောက်အအုံများဖြစ်သည်။

သမိုင်းအကျဉ်း
-------------

သက္ကရာဇ် ၁၂၂၁ ခုနှစ်တွင် မန္တလေးတောင်ခြေ၊ ရွှေမြို့တော် အရှေ့မြောက်အရပ် ယခုကျောက်တော်ကြီးဘုရား တောင်ဘက်တွင် ပဋ္ဌာန်းဟောသိမ်များကို မင်းတုန်းမင်းတရားကြီးက ရတနာပုံရွှေမြို့နှင့် တစ်ပြိုင်နက်တည်း ဆောက်လုပ်လှူဒါန်းတော်မူခဲ့သည်။ တစ်ဖန် ၁၂၂၆ ခုနှစ်တွင် မှူးမတ်များအား ငွေတော်ထုတ်ပေး၍ သုဓမ္မာဇရပ်ပေါင်း ၃၃ ဆောင်ကို ဆောက်လုပ်စေတော်မူခဲ့သည်။ ယင်းဇရပ်များကို သုဓမ္မာဇရပ်တန်းဟုခေါ်သည်။ အဆိုပါ သုဓမ္မာဇရပ်များသည် ပဉ္စမသင်္ဂါယနာတင် ဘဝရှင်မင်းတုန်းကြီးလက်ထက်၌ တစ်နှစ်တစ်ကြိမ် သာသနာ့အာဇာနည်လောင်းများ ရွေးချယ်သည့် သုဓမ္မာစာပြန်ပွဲများကျင်းပရာ မြင့်မြတ်သော ဘူမိနက်သန်နေရာလည်းဖြစ်သည်။ ယခုအခါ နှစ်ကာလကြာမြင့်မှု၊ သဘာဝဘေးဒဏ်ကြောင့် ပျက်စီးကုန်ခဲ့ရာ ၁၉ ဆောင်မျှသာကျန်ရှိ၍ နိုင်ငံတော်အစိုးရ၊ ယဉ်ကျေးမှုဝန်ကြီးဌာန၊ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက ပြင်ဆင်ထိန်းသိမ်းထားလျက်ရှိသည်။

အမျိုးအစား
----------

သစ်သားတိုင်လုံးများဖြင့် တည်ဆောက်ထားသော အမိုးနှစ်ထပ် လည်ပေါ်တစ်ဆင့်ခံထားဝယ်ဆောင်ပုံစံ အဆောက်အအုံမျိုးဖြစ်သည်။ အဆောက်အအုံကို ထုပ်စွပ်လျောက်စွပ်စနစ်ဖြင့် တည်ဆောက်ထားသည်။ ယခင်က အမွှမ်းပန်းများ အမိုးအကာများရှိခဲ့သော်လည်း ယခုအခါ၌မရှိတော့ပါ။

လက်ရှိအခြေအနေ
-------------

အဆောက်အအုံ၏ အဖြူထည်ပိုင်းများကို မူလလက်ရာမပျက် တွေ့နိုင်သည်။ သို့သော် အမွှမ်းပန်းများနှင့် အကာအရံများကိုမူ နှစ်ကာလရှည်ကြာမှုကြောင့် မတွေ့ရတော့ပါ။

ခံ့ညားတောင့်တင်းသော တိုင်လုံးကြီးများနှင့် ထုပ်စွပ်လျောက်စွပ်တည်ဆောက်ခဲ့သော မြန်မာ့ဗိသုကာ နမူနာပြအဆောက်အအုံများ ဖြစ်သည်။ ယခင်က သုဓမ္မာဇရပ်ပေါင်း ၃၃ ဆောင် ရှိခဲ့သော်လည်း သဘာဝဘေးဒဏ်နှင့် မီးလောင်မှုကြောင့် ယခုအခါ ၁၉ ဆောင်သာ ကျန်ရှိတော့သည်။ အကြောင်းအမျိုးမျိုးကြောင့် ယိုယွင်းပျက်စီးမှုများကိုလည်း ရှေးမူလက်ရာတိုင်း ပြန်လည်ပြုပြင်ထားသည်။

ထိန်းသိမ်းမှု
-------------

ယဉ်ကျေးမှုဝန်ကြီးဌာန၊ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက တာဝန်ယူထိန်းသိမ်းစောင့်ရှောက်ထားသည်။

ကိုးကား
-------
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

**သုတ္တဝိညတ္တိသိက္ခာပုဒ်** သည် မြတ်စွာဘုရား၏ သာသနာတော်တွင် ရဟန်းတော်များ လိုက်နာစောင့်ထိန်းရန် ပညတ်တော်မူခဲ့သည့် နိဿဂ္ဂိပါစိတ်အာပတ်တစ်ခု ဖြစ်၏။

သမိုင်း
-------

မြတ်စွာဘုရားသည် ရာဇဂြိုဟ်မြို့၊ ဝေဠုဝန်ကျောင်းတော်တွင် သီတင်းသုံး နေတော်မူ၏။ ထိုအချိန်တွင် ဆဗ္ဗဂ္ဂီရဟန်းတို့သည် သင်္ကန်းချုပ်သည့်အခါ များစွာသော သင်္ကန်းကို တောင်း၏။ သင်္ကန်းချုပ်၍ ပြီးသော်လည်း များစွာသော ချည်တို့ ကျန်သေး၏။ ထိုအခါ "ငါတို့သည် အခြားသော ချည်တို့ကို တောင်းကာ ရက်ကန်းသည်တို့ကို သင်္ကန်းရက်ခိုင်းမည်" ဟု ဆိုကာ အကြံဖြစ်၏။

ထို့နောက် ချည်တို့ကို တောင်း၏၊ ရက်ကန်းသည်တို့ကို ရက်စေ၏၊ သင်္ကန်းကို ရက်ပြီးသော်လည်း ချည်တို့သည် များစွာ ကျန်နေသေး၏။ နှစ်ကြိမ်မြောက်လည်း ဆဗ္ဗဂ္ဂီရဟန်းတို့သည် အခြားသော ချည်တို့ကို တောင်းကာ သင်္ကန်းကို ရက်စေ၏။ သင်္ကန်းရက်ပြီးသော်လည်း ချည်တို့သည် များစွာ ကျန်နေသေး၏။ သုံးကြိမ်မြောက်လည်း ချည်တို့ကို တောင်းကာ သင်္ကန်းကို ရက်စေ၏။ သင်္ကန်းရက်ပြီးသော်လည်း ချည်တို့သည် များစွာ ကျန်နေသေး၏။

ထိုအခါ လူတို့သည် "အဘယ်ကြောင့် ရဟန်းတို့သည် ချည်တို့ကို တောင်းကာ ရက်ကန်းသည်တို့ကို သင်္ကန်းရက်စေဘိသနည်း" ဟု ကဲ့ရဲ့ကြ၏။ ထိုသို့ ကဲ့ရဲ့သည်ကို ရဟန်းတို့သည် ကြား၏။ အလိုနည်းသော ရဟန်းတို့သည် ဆဗ္ဗဂ္ဂီရဟန်းတို့ကို ကဲ့ရဲ့ကြ၏။ ထို့နောက် မြတ်စွာဘုရားထံ လျှောက်ထားကြ၏။

မြတ်စွာဘုရားသည် ဆဗ္ဗဂ္ဂီရဟန်းတို့အား "ချည်တို့ကို တောင်း၍ ရက်ကန်းသည်တို့ကို ရက်စစေသည်မှာ ဟုတ်မှန်ပါသလော" ဟု မေး၏။ ရဟန်းတို့လည်း "ဟုတ်ပါသည်" ဟု ဖြေကြား၏။ ထိုအခါ မြတ်စွာဘုရားသည် ကဲ့ရဲ့တော်မူကာ အောက်ပါသိက္ခာပုဒ်ကို ပညတ်တော်မူ၏။

သိက္ခာပုဒ်
----------

"အကြင် ရဟန်းသည် ကိုယ်တိုင် ချည်ကိုတောင်း၍ ရက်ကန်းသည်တို့ကို သင်္ကန်းရက်စေငြားအံ့၊ (ထိုရဟန်းအား) နိဿဂ္ဂိပါစိတ်အာပတ် သင့်၏" ဟု မိန့်တော်မူ၏။

ကိုးကား
-------

1. 1 2 3  *ဝိနည်းပိဋက၊ ပါရာဇိကဏ်ပါဠိတော်မြန်မာပြန်*။
ရသေ့ပျံဂူ
**ရသေ့ပျံဂူ** သည် ကရင်ပြည်နယ်ရှိ သဘာဝထုံးကျောက်ဂူဖြစ်သည်။

တည်နေရာ
-------

ရသေ့ပျံဂူသည် ကရင်ပြည်နယ်၊ ဘားအံမြို့နယ်၊ ရသေ့ပျံကျေးရွာအနီး သံလွင်မြစ်၏ အနောက်ဘက်တွင် တည်ရှိသည်။ ပင်လယ်ရေမျက်နှာပြင်ထက် (၁၁၆) ပေခန့်အမြင့်တွင် တည်ရှိသည်။

ဂူအတွင်းရှိ ဗုဒ္ဓရုပ်ပွားတော်များ
---------------------------------

ရသေ့ပျံဂူ၏ အရှေ့ဘက်နံရံနှင့် အတွင်းပိုင်းရှိ နံရံတို့တွင် အုတ်ခွက်ဗုဒ္ဓဆင်းတုများကို အမြင့် (၃) လက်မခန့်မှစ၍ (၅) ပေခန့်အထိ အရွယ်အစားမျိုးစုံ တွေ့မြင်ရသည်။ ရံသေ့ပျံဂူအတွင်းတွင် ကပ်လှူပူဇော်ထားသော ဗုဒ္ဓရုပ်ပွားတော်များသည် နေရောင်ဒဏ်ကို တိုက်ရိုက်မထိတွေ့ရသဖြင့် မူလလက်ရာအတိုင်း ဖူးမြော်နိုင်သည်။ ရုပ်တု၊ ဆင်းတု၊ အုတ်ခွက်ဘုရားများကို လေ့လာကြည့်ပါက အေဒီ (၁၇) ရာစုအတွင်း အနီးအနားရှိ ကုသိုလ်ရှင်များ၊ ဘုရားဖူးများ၏ ကုသိုလ်ပြုလှုဒါန်းခဲ့မှုများ အလွန်များပြားခဲ့သည်ကို လေ့လာသိရှိနိုင်သည်။ အမြင့် (၅) ပေခန့်ရှိ မတ်တပ်ရပ်နှင့် ထိုင်တော်မူ နံရံကပ် ဗုဒ္ဓရုပ်ပွားတော်ကြီး (၃) ဆူရှိပြီး ထင်ရှားသော အချက်တစ်ချက်မှာ ဗုဒ္ဓဆင်းတုတော်များတွင် မဏိတော် အထက် ဥဏှိဿမှ ထွက်ပေါ်၍ မီးလျှံသဖွယ် တက်သွားသော အမှတ်လက္ခဏာ ဖြစ်သည်။ ဂူအတွင်းတွင် တွေ့ရှိရသော ဗုဒ္ဓဆင်းတုတော်အချို့မှာ အေဒီ (၁၃) ရာစုနှစ်ခန့်က လက်ရာဖြစ်သည်။ အချို့သော နေရများရှိ အုတ်ခွက်ဆင်းတုများမှာ သဘာဝဘေးဒဏ်နှင့် နှစ်ကာလကြာမြင့်လာသည့်အတွက် ပျောက်ဆုံးလစ်ဟာနေသည်ကို တွေ့ရသည်။

ထိန်းသိမ်းစောင့်ရှောက်မှု
-------------------------

ရသေ့ပျံဂူကို ၁၉၇၅ ခုနှစ်မှ စတင်၍ ယဉ်ကျေးမှု ဝန်ကြီးဌာန၊ ရှေးဟောင်းသုတေသန၊ အမျိုးသားပြတိုက်နှင့် စာကြည့်တိုက်ဦးစီးဌာနက ထိန်းသိမ်းစောင့်ရှောက်ထားသည်။

ကိုးကား
-------

1. 1 2 3 4  ရသေ့ပျံဂူ ကျောက်စာ
2. 1 2  မြတ်မိုးအောင် (၇ မတ် ၂၀၁၈)။ လေ့လာစရာ ဘားအံမြို့နယ်က သဘာဝ ထုံးကျောက် လိုဏ်ဂူတွေ။ မြန်မာတိုင်း(မ်)။ 19 February 2021 တွင် မူရင်းအား မော်ကွန်းတင်ပြီး။  ၁၂ နိုဝင်ဘာ ၂၀၁၈ တွင် ပြန်စစ်ပြီး။

ပြင်ပလင့်ခ်များ
---------------

* Wikimedia Commons ရှိ Ya Thay Pyan Cave နှင့်ပတ်သက်သော မီဒီယာများ
**သုဒသနကျောင်းတော်** (**မြန်မာ: သုဒသနဒေဝဝရာရာမ ရာဇဝရမဟာဝိဟာရ**; ပါဠိ: Sudasana Devavarārāma Rājavaramahāvihāra) သည် ထိုင်းနိုင်ငံ၊ ဘန်ကောက်မြို့တွင် တည်ရှိသည့် ဗုဒ္ဓကျောင်းတော်တစ်ခု ဖြစ်၏။ ပထမအဆင့်ရှိ တော်ဝင်ကျောင်းတော်တစ်ခု ဖြစ်သည်။ ဘန်ကောက်မြို့တွင် ထိုကဲ့သို့တည်ရှိသည့် ကျောင်းတော်ဆယ်ခုထဲမှ တစ်ခုလည်း ဖြစ်သည်။ ရာမဘုရင် (၁) သည် ၂၃၅၀ ဘီစီ (၁၈၀၇ စီအီး) တွင် ကျောင်းတော်တည်ဆောက်မှုကို စတင်ခဲ့သည်။ အခြားသော တည်ဆောက်ခြင်း၊ ပြင်ဆင်မွမ်းမံခြင်းတို့ကို ရာမဘုရင် (၂) က ဆက်လက်လုပ်ဆောင်ခဲ့သည်။ လုပ်ဆောင်ခဲ့ရာတွင် ရာမဘုရင် (၂) သည် သစ်သားတံခါးကို ထွင်းခဲ့သည်။ သို့သော် ကျောင်းတော်သည် ရာမဘုရင် (၃) ၂၃၉၀ ဘီစီ (၁၈၄၇/၄၈ စီအီး) တိုင်အောင် ပြီးစီခြင်း မရှိသေးပေ။ ကျောင်းတော်တွင် ဖရာစရီစကြာမုနိရုပ်ပွားတော် (Phra Sri) တည်ရှိသည်။ ထိုရုပ်ပွားတော်သည် ဆူခိုထိုင်းဒေသ (Sukhothai) ဒေသမှ ရွေ့ပြောင်းသယ်ဆောင်ခဲ့ခြင်း ဖြစ်သည်။ အောက်ခြေ၏ ကြည့်စင်အောက်ဆုံးတွင် တရုတ်နိုင်ငံမှ နှစ်ကျိပ်ရှစ်ဆူဘုရားများ တည်ရှိသည်။ ထို့ပြင် ကျောင်းတော်၏ ဆာလာကန်ပါရီယန်ခန်းမ (Sala Kan Parian) တွင် Phra Buddha Trilokachet နှင့် Phra Buddha Setthamuni ရုပ်ပွားတော်များလည်း ရှိသည်။

**Phra Si Sakyamuni**, Buddha-Statue in Wat Suthat
၂၀၀၅ စီအီးတွင် ကျောင်တော်ကို ကမ္ဘာ့ရှေးဟောင်းအမွေအနှစ်အဖြစ် နောင်အနာဂတ်တွင် ထည့်သွင်းစဉ်းစားပေးရန် ယူနက်စကိုက လက်ခံခဲ့သည်။

ရုပ်ပုံများ
-----------

* 
* Ordinations hall Ordinations hall
* Wat Suthat and the Giant SwingWat Suthat and the Giant Swing
* 
*

ကိုးကား
-------



| * ရှု
* ပြော
* ပြင်
ထိုင်းနိုင်ငံရှိ ဘွဲ့တံဆိပ်တော်ရ တော်ဝင်ကျောင်းတော်များ |
| --- |
| ပထမအဆင့် | 

|  |  |
| --- | --- |
| ရာဇဝရမဟာဝိဟာရ | 
* ဇေတုဝနဝိမလမင်္ဂလာရာမကျောင်းတော်
* ပဌမစေတီ
* ဗုဒ္ဓပါဒကျောင်းတော်
* မဟာသတ်ယုဝါရထရန်ဆရစ်ကျောင်းတော်
* သုဒသနကျောင်းတော်
* အရုဏ်ကျောင်းတော်

 |
| ရာဇဝရဝိဟာရ | 
* နိဝေသဓမ္မပဝတ္တိကျောင်းတော်
* ပဝရနိဝေသကျောင်းတော်
* ပဉ္စမပဝိတ္တတုသိတကျောင်းတော်
* ပရမဓာတုဇယာကျောင်းတော်
* သီရိရတနမဟာဓာတုကျောင်းတော်၊ သုခေါဒယ
* ရာဇပဝိဓာဌိတကျောင်းတော်
* Wat Ratchapradit
* ရာဇဩရသာကျောင်းတော်
* သုဝဏ္ဏတာရာရာမကျောင်းတော်
* သေနာသနာရာမကျောင်းတော်

 |
| ဝရမဟာဝိဟာရ | 
* ဉာဏသင်္ဝရာရာမကျောင်းတော်
* Wat Phra That Phanom
* ဓာတုဟရိဘုဉ္ဇယကျောင်းတော်
* မဟာဓာတုကျောင်းတော်
* သီရိမဟာဓာတုကျောင်းတော်
* သီရိရတနမဟာဓာတ်ကျောင်းတော်
* ဖရာဆင့်ကျောင်းတော်

 |

 |
| ထိုင်းနိုင်ငံရှိ ဗုဒ္ဓကျောင်းတော်များစာရင်း |